open-index/open-wikipedia-markdown huggingface dataset:
శలాక రఘునాథశర్మ

**శలాక రఘునాథశర్మ** పండితుడు, కవి, రచయిత, శతాధిక గ్రంథకర్త, ప్రవచనకర్త. 
## జీవిత విశేషాలు
### బాల్యము, విద్యాభ్యాసము
ఇతడు కృష్ణా జిల్లా, నూజివీడు సమీపంలోని గొల్లపల్లి గ్రామంలో 1941, జూలై 23వ తేదీన నరసయ్య, దుర్గమ్మ దంపతులకు జన్మించాడు. పదవ యేటనే తండ్రి మరణించడంతో ఇతని తల్లి పశ్చిమ గోదావరి జిల్లా, ఆకిరిపల్లిలో తెలిసిన వారియింట ఇతనికి వసతి, చదువు ఏర్పాటు చెసింది. ఇతడు 1960లో తెలుగు, సంస్కృత భాషలలో భాషాప్రవీణ మొదటి ర్యాంకులో ఉత్తీర్ణుడైనాడు. 1967లో తెలుగు భాషాసాహిత్యాలలో ఎం.ఎ. డిస్టింక్షన్ సాధించాడు. 1975లో శ్రీ వెంకటేశ్వర విశ్వవిద్యాలయం తిరుపతి నుండి  'భారతంలో ధ్వని దర్శనము ' అనే అంశంపై పి.హెచ్.డి. సంపాదించాడు. పేరి వెంకటేశ్వరశాస్త్రి, రామచంద్రుల కోటేశ్వరశర్మ, దివాకర్ల వేంకటావధాని, లంక శ్రీనివాసరావు ఇతని గురువులు. 
### ఉద్యోగ సోపానము
ఇతడు 1960-65 మధ్యకాలంలో గౌతమీ విద్యాపీఠంలో తెలుగు పండితుడిగా పనిచేశాడు. తరువాత హైదరాబాదులో ప్రాచ్యకళాశాలలో ఒక సంవత్సరం ఉపన్యాసకుడిగా సేవలను అందించాడు. అటు పిమ్మట ఇతడు అనంతపురంలోని  శ్రీకృష్ణదేవరాయ విశ్వవిద్యాలయంలో  తెలుగు శాఖలో లెక్చరర్‌గా అడుగుపెట్టి, రీడర్‌గా, ప్రొఫెసర్‌గా పదోన్నతి పొంది డీన్‌గా పదవీవిరమణ చేశాడు. ఆ విశ్వవిద్యాలయంలో 16 సంవత్సరాలు ఆచార్యునిగా పనిచేసి, 24 మందికి డాక్టరేట్లు, 23 మందికి ఎం.ఫిల్.పట్టాలు లభించడానికి మార్గదర్శనం చేశాడు. ఉద్యోగ విరమణ తరువాత రాజమండ్రిలో స్థిరపడ్డాడు.

## రచనలు
### మహాభారతానువాదం
ఇతడు వ్యాసభారతంలోని విరాటపర్వానికి తాత్పర్య వ్యాఖ్యానాలు రచించాడు. ఆది, సభా, అరణ్య, విరాట, ఉద్యోగ, శాంతి, అనుశాసన, అశ్వమేధిక, ఆశ్రమవాసిక, మౌసల, మహాప్రస్థానిక, స్వర్గారోహణ పర్వాలలోని ప్రతి శ్లోకానికి తాత్పర్య, వ్యాఖ్యానాలు రచించాడు. యుద్ధషట్కం అని పిలువబడే ఆరు పర్వాలలో కర్ణ, శల్య, సౌప్తిక, స్త్రీ పర్వాలను వచనరూపంలో తెలుగులోనికి అనువదించాడు. మొత్తం 80వేల శ్లోకాలకు తాత్పర్యసహిత్య వ్యాఖ్యానాలను అందించాడు. మిగితా పర్వాలలోని శ్లోకాలకు కూడా వ్యాఖ్యాన తాత్పర్యాలు వ్రాస్తున్నాడు. 
### ఇతర రచనలు
ఇది కాక ఇతడు ప్రకటించిన గ్రంథాలలో కొన్ని:
# కవిత్రయ భారత జ్యోత్స్న
# భారత ధ్వని దర్శనము
# ఆర్షభావనా వీచికలు
# శ్రీ షట్పదీ కనకధారలు
# సనత్సు జాతీయ సౌరభం
# శ్రీ నాగేశ్వర మహా విభూతి
# శివానందలహరి హంస
# వసిష్ఠుడు
# భాగవత నవనీతము
# యామునప్రభు రాజనీతి (వ్యాఖ్యానము)
# విదురనీతి
# యక్షప్రశ్నలు మొదలైనవి.

## సత్కారాలు, బిరుదులు
ఇతనికి అనేక సత్కారాలు, పురస్కారాలు, బిరుదులు లభించాయి. వాటిలో కొన్ని:
* అజోవిభొ కందాళం విశిష్ట సాహితీమూర్తి పురస్కారం.
* జానమద్ది హనుమచ్ఛాస్త్రి పురస్కారం
* కంచి కామకోటి పీఠం లేఖారత్న బిరుదు.
* రాయల కళా గోష్ఠి అనంతపురం వారిచే భోగిశెట్టి స్మారక పురస్కారం
* శ్రీభాష్యం అప్పలాచార్య స్మారక పురస్కారం
* రాష్ట్రీయ సంస్కృత విద్యాపీఠం, తిరుపతి వారిచే మహామహోపాధ్యాయ బిరుదు.
* సామవేదం షణ్ముఖశర్మచే ఋషిపీఠం పురస్కారం మొదలైనవి.
* ప్రతిభా పురస్కారం - తెలుగు విశ్వవిద్యాలయం, 2013

## మూలాలు

## బయటి లింకులు
* 2011 విశిష్ట సాహితీమూర్తి జీవితకాల సాధన పురస్కారం

వర్గం:1941 జననాలు
వర్గం:తెలుగు పండితులు
వర్గం:సంస్కృత పండితులు
వర్గం:తెలుగు రచయితలు
కాజీపేట (హన్మకొండ జిల్లా)

**కాజీపేట,** తెలంగాణ రాష్ట్రం, హన్మకొండ జిల్లా, కాజీపేట మండలం లోని గ్రామం. భారతదేశం లోని ముఖ్యమైన రైల్వేస్టేషన్లులో కాజీపేట రైల్వేస్టేషన్ ఒకటి. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత వరంగల్ జిల్లా లోని హన్మకొండ మండలంలో ఉండేది. పునర్వ్యవస్థీకరణలో దీన్ని కొత్తగా ఏర్పాటు చేసిన వరంగల్ పట్టణ జిల్లాలో, కొత్తగా ఏర్పాటు చేసిన కాజీపేట మండలం (హన్మకొండ జిల్లా) లోకి చేర్చారు. ఆ తరువాత 2021 లో, వరంగల్ పట్టణ జిల్లా స్థానంలో హనుమకొండ జిల్లాను ఏర్పాటు చేసినపుడు ఈ గ్రామం, మండలంతో పాటు కొత్త జిల్లాలో భాగమైంది.

## కొత్త మండల కేంద్రంగా ప్రకటన
లోగడ కాజీపేట గ్రామం వరంగల్ జిల్లా, వరంగల్ రెవెన్యూ డివిజను పరిధిలోని హన్మకొండ మండలానికి చెందింది. 2014 లో తెలంగాణా ప్రత్యేక రాష్ట్రంగా ఏర్పడిన తరువాత, మొదటిసారిగా 2016 లో ప్రభుత్వం నూతన జిల్లాలు, రెవెన్యూ డివిజన్లు, మండలాల పునర్య్వస్థీకరణలో భాగంగా కాజీపేట గ్రామాన్ని (1+09) పది గ్రామాలుతో నూతన మండల కేంధ్రంగా, కొత్తగా ఏర్పడిన వరంగల్ పట్టణ జిల్లా పరిధిలో చేర్చుతూ ది.11.10.2016 నుండి అమలులోకి తెస్తూ ప్రభుత్వం ఉత్తర్వు జారీచేసింది.

## కాజీపేట్ జంక్షన్ రైల్వే స్టేషన్
ఇది ఉత్తర, దక్షిణ భారతదేశాలను కలిపే ముఖ్యమైన రైల్వే జంక్షన్.1929 లో కాజీపేట - బల్హర్షా లింక్ పూర్తయిన తరువాత, చెన్నై నుండి నేరుగా డిల్లీ వెళ్లుటకు  అనుసంధానించబడింది.

వాడీ - సికింద్రాబాద్ లైన్‌ను 1874 లో హైదరాబాదు నిజాంచే నిర్మించబడింది. ఇది తరువాత నిజాం స్టేట్ రైల్వేలో భాగమైంది. 1889 లో నిజాం స్టేట్ రైల్వే ప్రధాన మార్గం విజయవాడ వరకు విస్తరించబడింది.

డోర్నకల్-కాజీపేట్ 1988-89లో, 1987-88లో కాజీపేట-రామగుండం, 1991-93లో కాజీపేట-సికింద్రాబాద్ రైల్వే మార్గాలను విద్యుదీకరించారు.

## దేవాలయాలు
ఈ గ్రామంలో శ్వేతార్కమూల గణపతి దేవాలయం ఉంది.

## మూలాలు


## వెలుపలి లింకులు
మచ్చ ప్రభాకర్

**మచ్చ ప్రభాకర్** (1953 - జనవరి 23, 2018) తెలంగాణ రాష్ట్రానికి చెందిన కవి, రచయిత, అనువాదకుడు. తెలంగాణ రచయితల వేదిక జాతీయ కార్యదర్శిగా పనిచేశాడు.

## జననం - విద్యాభ్యాసం
ప్రభాకర్ 1953లో రాజన్న సిరిసిల్ల జిల్లా, ముస్తాబాద్ మండలం పోత్గల్‌ గ్రామంలోని పద్మశాలి కుటుంబంలో జన్మించాడు. ముస్తాబాద్‌లో మెట్రిక్యులేషన్‌, సిద్దిపేటలో ఇంటర్‌ పూర్తిచేశాడు. అనంతరం హైదరాబాదులోని అడిక్‌మెట్ కళాశాలలో డిగ్రీ చేస్తుండగానే అనాటి విప్లవ ఉద్యమాలపై సాగిన నిర్బంధం వలన అహ్మద్‌నగర్ లో ఉన్న తన అమ్మమ్మ ఇంటికి వలసపోయాడు. అక్కడ ఒక సంవత్సరంపాటు నేతకార్మికునిగా పనిచేసాడు.

## వివాహం
ప్రభాకర్ కు పుష్పతో వివాహం జరిగింది. వీరికి ఒక కుమారుడు, ఒక కూతురు.

## ఉద్యోగం
1977లో ముంబై వెళ్లి అక్కడి ఆంధ్రా పాఠశాలలో ఉపాధ్యాయునిగా పనిచేసి 2014లో పదవీ విరమణ చేశాడు.

## రచనా ప్రస్థానం
ముంబైలో అనేక పుస్తకాలను రాశారు. మలిదశ తెలంగాణ ఉద్యమం మొత్తాన్ని మరాఠిలో పుస్తకంగా పరిచయం చేయడమేకాకుండా, దేశవ్యాప్తంగా విప్లవపోరాటాలపై చర్చోపచర్చలు జరుగుతున్న సందర్భంలో పూలే, అంబేడ్కర్‌లను అధ్యయనం చేసి, వారి రచనలను తెలుగు వారికి పరిచయం చేశాడు. మఠారీ నుంచి పలు కవితలను తెలుగులోకి తర్జుమా చేయడంతోపాటు మహారాష్ట్రలోని తెలంగాణ వారి చరిత్రను వెలికితీసాడు. ముంబాయి కార్మిక చైతన్య ఉద్యమాలకు సంఘీభావంగా ఉంటూ, మరాటి పత్రికు వ్యాసాలు రాసేవారు. తెలంగాణ ఉద్యమం సందర్భంగా ముంబైలో తెలంగాణ ధూంధాం కార్యక్రమాలను నిర్వహించారు.

ముంబైలోని కార్మికులను ఏకంచేసి అనేక ఉద్యమాలను నడిపించాడు. తెలంగాణ నుంచి వెళ్ళిన కార్మికులకు భావజాల శిక్షణ తరగతులను నిర్వహించాడు. నేడు ముంబైలో కొనసాగుతున్న తెలుగు సాహితీ వేత్తలందరికీ దాదాపు గురువుగా నిలిచాడు.

### రచించిన పుస్తకాలు
# నడక (కవిత్వం)
# రాజకీయ పెళ్లి (దీర్ఘ కవిత)
# నడుస్తున్న చరిత్ర (సాహిత్య వ్యాసాలు)
# శంభుకుడు – కర్ణుడు – అంబేద్కర్ (వ్యాసావళి)
# మూడడుగుల యుద్ధం (కవిత్వం) (09.09.2015.న తెరవే ఆధ్వర్యంలో కరీంనగర్ లో విడుదల)
# ముంబాయి నిర్మాణంలో తెలుగుప్రజల క్రియాశీల పాత్ర (మనోహర్ కదం రాసిన చరిత్ర పరిశోధన మరాఠి నుంచి అనువాదం)
# మేము చూసిన ఫూలే (మరాఠి అనువాదం)
# రామయ్య వెంకయ్య అయ్యవారు (అపూర్వ జీవిత చరిత్ర అనువాదం)

## మరణం
ఇటీవలే పదవీ విరమణ చేసిన ప్రభాకర్‌ భార్య పుష్ప 2018, జనవరి 2న గుండె పోటుతో చనిపోయింది. అప్పటినుంచి తీవ్ర మానసిక ఒత్తిడికి గురైన ప్రభాకర్ 2018, జనవరి 23 మంగళవారం ఉదయం ముంబైలో ఉరి వేసుకొని ఆత్మహత్య చేసుకున్నాడు.

## మూలాలు

వర్గం:తెలంగాణ రచయితలు
వర్గం:తెలంగాణ కవులు
వర్గం:తెలుగువారు
వర్గం:తెలుగు రచయితలు
వర్గం:తెలుగు కవులు
వర్గం:1953 జననాలు
వర్గం:2018 మరణాలు
వర్గం:కరీంనగర్ జిల్లా కవులు‎
వర్గం:రాజన్న సిరిసిల్ల జిల్లా వ్యక్తులు
బిట్రా శ్రీనివాసరావు

**బిట్రా శ్రీనివాసరావు**  ప్రముఖ చిత్రకారుడు. ఇతడు 1924లో  భట్టిప్రోలు గ్రామంలో బాపయ్య, వెంకమ్మ దంపతులకు జన్మించాడు. ఇతడు ప్రముఖ సినిమా ఆర్ట్ డైరెక్టర్ గొట్టిముక్కల కోటేశ్వరరావు వద్ద చిత్రకళను అభ్యసించాడు. 1951లో భట్టిప్రోలులోని టి.ఎం.రావు ఉన్నత పాఠశాలలో చిత్రకళోపాధ్యాయుడిగా చేరాడు. తరువాత గుంటూరు హిందూ కళాశాల  హైస్కూలులో చిత్రకళోపాధ్యాయుడిగా పనిచేశాడు. ఇతడు గాంధేయవాది. ఎప్పుడూ ఖద్దరు వస్త్రాలనే ధరించేవాడు. ఇతడు ఎందరో విద్యార్థులను చిత్రకారులుగా తీర్చిదిద్దాడు. గుంటూరులో అడివి బాపిరాజు పేరు మీద ఉన్న కళాపీఠం పునరుద్ధరణకు తోడ్పడ్డాడు. 

ఇతడు వేసిన తైలవర్ణ చిత్రాలు హిందూ కాలేజీలో, విజయవాడ గాంధీ కొండమీది మ్యూజియమ్‌లో ఉన్నాయి. ఇతడు చిత్రించిన కొన్ని తైలవర్ణ చిత్రాలు:
* సరస్వతి
* కోదండరాముడు
* గీతోపదేశం
* పొట్టి శ్రీరాములు
* గాంధి
* నెహ్రూ
* ఆంధ్రకేసరి
* జిల్లెలమూడి అమ్మ మొదలైనవి.

## సన్మానాలు
* 1956లో కొల్లిపర గ్రామంలో నీలం సంజీవరెడ్డిచే సన్మానం.
* 1961లో గుంటూరులో కాశీ కృష్ణమాచార్యుల పట్టాభిషేక మహోత్సవం సందర్భంగా మధ్యప్రదేశ్ గవర్నర్‌గా పనిచేసిన బూర్గుల రామకృష్ణారావు చేతుల మీదుగా సన్మానం.
* 1970లో విజయవాడ గాంధీ కొండపై రాష్ట్రపతి వి.వి.గిరి చేత సన్మానం.

## మూలాలు

వర్గం:1924 జననాలు
వర్గం:చిత్రకారులు
వర్గం:గుంటూరు జిల్లా చిత్రకారులు
భాగమతి (2018 సినిమా)

**భాగమతి ** జి. అశోక్ దర్శకత్వంలో 2016 December 22న విడుదలైన తెలుగు, తమిళ సినిమా. ఈ చిత్రాన్ని హిందీలో దుర్గామతి గా రీమేక్ చేశారు. ఇందులో భూమి పెడ్నేకర్ అనుష్క పాత్రలో నటించింది.

## కథ
భారీ నీటి పారుద‌ల శాఖా మంత్రి ఈశ్వ‌ర్ ప్రసాద్ (జ‌య‌రాం)కు ప్ర‌జ‌ల్లో మంచి పేరు, ప‌లుకుబ‌డి ఉంటుంది. ఈశ్వ‌ర్ ప్ర‌సాద్‌కు భక్తి ఎక్కువ‌. తరచు ఆల‌యాల‌ను సంద‌ర్శిస్తుంటాడు. అదే స‌మ‌యంలో ఆ ప‌రిస‌ర ప్రాంతాల్లోని పురాత‌న విగ్ర‌హాల‌ను ఎవ‌రో చోరీ చేస్తుంటారు. దాంతో ప్ర‌భుత్వం విగ్ర‌హాల చోరీని అరిక‌ట్టేందుకు సి. బి. ఐ జాయింట్ డైరెక్టర్ వైష్ణ‌వి న‌ట‌రాజ‌న్ నేతృత్వంలో ఓ విచారణా సంఘాన్ని నియ‌మిస్తారు. అశా ప‌రిశోధ‌న‌లో ఈశ్వ‌ర్ ప్ర‌సాద్ అల‌యాల సంద‌ర్శ‌న‌లో ఉన్న స‌మ‌యంలోనే విగ్ర‌హాలు చోరీ అవుతున్న సంగ‌తుల‌ను గుర్తిస్తుంది. అయితే ఈశ్వ‌ర్ ప్ర‌సాద్‌ నేరాన్ని నిరూపణ చేయాలంటే అత‌ని లొసుగుల‌ను తెలుసుకోవాల‌ని ఆయ‌న ద‌గ్గ‌ర వ్యక్తిగత సహాయకురాలిగా పనిచేసిన చంచ‌ల‌ను విచారించాల‌నుకుంటుంది. చంచ‌ల ఐఏయ‌స్ అధికారి. అయితే అదనపు క‌మీష‌న‌ర్ సంప‌త్‌ (ముర‌ళీశ‌ర్మ‌) సోద‌రుడు, త‌న‌కు కాబోయే భ‌ర్త శ‌క్తి(ఉన్ని ముకుంద‌న్‌)ను హ‌త్య చేసిన నేరంలో జైలు శిక్ష అనుభ‌విస్తుంటుంది. ఆమెను ఎవ‌రికీ తెలియ‌కుండా విచారించాల‌నుకున్న వైష్ణ‌వి... సంప‌త్ స‌హాయంతో ఊరికి దూరంగా ఉన్న భాగ‌మ‌తి బంగ‌ళాల‌కు తీసుకొస్తుంది. ఆ బంగ‌ళాలో చంచ‌ల‌ను బంధించి, బ‌య‌ట రక్షణ సిబ్బందిని పెడుతుంది. భాగ‌మ‌తి బంగళా అంటే ఆ చుట్టుప‌క్క‌ల ఉండేవారికి భ‌యం. రాణీ భాగ‌మ‌తి దేవి దెయ్య‌మై తిరుగుతుంద‌ని అంద‌రూ న‌మ్ముతుంటారు. లోప‌లికి వెళ్లిన చంచ‌ల‌కు ఆమె చుట్టూ అనుకోని ఘ‌ట‌న‌లు జ‌ర‌గ‌డంతో భ‌యానికి లోన‌వుతుంది. లోప‌ల దెయ్యం ఉంద‌ని చంచ‌ల చెప్పినా ఎవ‌రూ న‌మ్మ‌రు. నిజంగానే బంగ‌ళాలో దెయ్యం ఉందా? చంచ‌ల‌ను భ‌య‌పెట్టి, చిత్ర హింస‌ల‌కు గురి చేసేదెవ‌రు? అస‌లు ఈశ్వ‌ర్ ప్ర‌సాద్‌, చంచల‌కు ఉన్న సంబంధం ఏంటి? అనే విష‌యాలు మిగిలిన కథలో భాగం.

## తారాగణం
*చంచల గా అనుష్క శెట్టి 
*శక్తి గా ఉన్ని ముకుందన్
*ఈశ్వర ప్రసాద్ గా  జయరామ్
*సంపత్ గా మురళీ శర్మ
*వైష్ణవి నటరాజన్ గా ఆశా శ‌ర‌త్‌
*లింగమూర్తి గా ధన్‌రాజ్
*సుబ్బారెడ్డి గా ప్రభాస్ శ్రీను
* విద్యుల్లేఖ రామన్ 
*నాగినీడు
* కల్పలత

## పాటల జాబితా
* మందార , రచన: శ్రీజో , గానం.శ్రేయాఘోషల్
*
*
* థీమ్ సాంగ్ , రచన: సుచిత్ర, గానం . సుచిత్ర

## సాంకేతికవర్గం
*నిర్మాణ సంస్థ: యు.వి.క్రియేష‌న్స్‌
*సంగీతం: ఎస్‌.ఎస్‌.త‌మ‌న్‌
*ఛాయాగ్ర‌హ‌ణం: మ‌ది
*కూర్పు: కోటగిరి వెంకటేశ్వరరావు
*నిర్మాత‌లు: వంశీ, ప్ర‌మోద్‌
*క‌థ‌, క‌థ‌నం, ద‌ర్శ‌క‌త్వం: జి. అశోక్‌

## మూలాలు

## బయటి లంకెలు

వర్గం:2018 తెలుగు సినిమాలు
వర్గం:అనుష్క నటించిన సినిమాలు
వేంకట్రామ అండ్ కో

** వెంకట్రామా అండ్ కో ** (ఆంగ్లం: Venkatrama and Co) తెలుగులో చాలా కాలం నుండి పుస్తక ప్రచురణ చేస్తున్న ఒక ప్రచురణ సంస్థ. ఈ ప్రచురణ సంస్థ ఏలూరులో ఉన్నది. ఈ సంస్థను ఈదర వెంకట్రావు పంతులు 1927 లో స్థాపించారు, మొదట్లో ఒక చిన్న పుస్తక దుకాణం కింద స్థాపించి, కాలక్రమేణా ఒక పుస్తక ప్రచురణ సంస్థ గా రూపాంతరం చెందినది. వీరి ప్రచురణలలో "వెంకట్రామా అండ్ కో తెలుగు తిధుల కాలెండర్" ఎంతో ప్రసిద్ది. వారి కాలెండర్ లేని ఇల్లు ఉండదు అనటంలో అతిశయోక్తి లేదు. ఇంతటి ప్రాచుర్యం పొందిన కేలండర్ ఉపయోగాన్ని అందరికీ చరవాణిలో సుళువుగా అందుబాటులోకి తెచ్చేందుకు ఒక "VCalendar" పేరులో ఆప్ ను విడుదల చేసింది.

## ప్రచురణలు
* పోతన రచించిన శ్రీమదాంధ్రమహాభాగవతము (12 స్కంధములు) (1956)
* వేమూరి శ్రీనివాసరావు రచించిన పూర్వగాథాలహరి (2005)
* శబ్దరత్నాకరము (1967)
* పుచ్చా వెంకటకృష్ణశాస్త్రి రచించిన శ్రీ కృష్ణతత్త్వ శతకము (1957)
* సన్నిధానము సూర్యనారాయణశాస్త్రి రచించిన వ్యాసమాల 
* కొర్నెపాటి శేషగిరిరావు రచించిన సతీ అనసూయ నాటకము
* కేతవరపు రామకృష్ణశాస్త్రి రచించిన భక్తనారదీయము (1951)
* ముసునూరి వెంకటశాస్త్రి రచించిన విద్యార్థి కల్పతరువు (1962)
* మారేమండ రామారావు రచించిన భారతీయ నాగరికతా విస్తరణము (1947)
* వేమన శతకము (టీకా తాత్పర్య సహితము) (1949)
* పోతన రచించిన రుక్మిణీ కళ్యాణము (టీకాతాత్పర్యసహితము) (1940)
* వెంపరాల సూర్యనారాయణ శాస్త్రి రచించిన శ్రీ శంకర విజయము (ఆంధ్రపద్యకావ్యము) (1948)
* భోగరాజు నారాయణమూర్తి రచించిన భారత నీతికథలు (రెండుభాగాలు: 1928, 1931)
* యస్. రంగారావు పంతులు రచించిన గణిత చంద్రిక (1931)

## మూలాలు

వర్గం:ప్రచురణ సంస్థలు
వర్గం:1927 స్థాపితాలు
రంగుల రాట్నం(2018 సినిమా)

thumb|సినిమా పోస్టరు
**[[రంగుల రాట్నం]] ** 2018 సంక్రాంతికి విడుదలైన తెలుగు చిత్రం.
## కథ
విష్ణు(రాజ్ తరుణ్) ఓ చిన్న సంస్థని న‌డుపుతూ త‌న త‌ల్లితో క‌లిసి ఉంటాడు. శివ‌(ప్రియ‌ద‌ర్శి) విష్ణుకి మంచి స్నేహితుడు. ఓ రోజు అనుకోకుండా గుడిలో కీర్తి (చిత్ర శుక్ల‌)ని చూసిన విష్ణు ఆమెతో ప్రేమ‌లో ప‌డ‌తాడు. కానీ ఆమెతో త‌న ప్రేమ‌ను వ్య‌క్తం చేయ‌డు. ఆమెతో ప‌రిచ‌యం పెంచుకుంటాడు. అదే స‌మ‌యంలో విష్ణు త‌ల్లి(సితార), అనుకోకుండా గుండెపోటుతో మ‌ర‌ణిస్తుంది. ఆ స‌మ‌యంలో విష్ణు, కీర్తిని త‌న‌తోనే ఉండ‌మ‌ని అంటాడు. కీర్తి కూడా విష్ణు ప్రేమ‌ను అంగీక‌రిస్తుంది. అయితే, కీర్తి, విష్ణుపై అమిత‌మైన ప్రేమ‌ను చూపిస్తుంది. ఆ ప్రేమ విష్ణుకి ఇబ్బందిగా అనిపిస్తుంటుంది. దాంతో విష్ణు ఎలాంటి నిర్ణ‌యం తీసుకుంటాడు? విష్ణు, కీర్తిల ప్రేమ ఫ‌లిస్తుందా? లేదా? అనునది మిగిలిన కథలో భాగం.

## తారాగణం
*విష్ణుగా రాజ్ తరుణ్
* చిత్ర శుక్ల
*సితార
*ప్రియదర్శి

## సాంకేతికవర్గం
*నిర్మాణ సంస్థః అన్న‌పూర్ణ స్టూడియోస్‌
*ద‌ర్శ‌క‌త్వం: శ్రీరంజ‌ని
*సంగీతంః శ్రీ చరణ్‌ పాకాల‌
*చాయాగ్ర‌హ‌ణం: ఎల్‌.కె.విజ‌య్‌
*కూర్పు: శ్రీక‌ర్ ప్ర‌సాద్‌
*క‌ళ‌: పురుషోత్తం
*నిర్మాణం: అన్న‌పూర్ణ స్టూడియోస్‌

## మూలాలు

## బయటి లంకెలు

వర్గం:2018 తెలుగు సినిమాలు
లల్లాదేవి

**లల్లాదేవి** పేరుతో ప్రసిద్ధుడైన రచయిత అసలు పేరు పరుచూరి నారాయణాచార్యులు.  వీరు కథలు, చారిత్రక, సాంఘిక నవలలు, నాటకాలు రచించి పాఠకులను అలరించారు. 

లల్లాదేవి 200కి పైగా నవలలు రచించారు. సీనియర్ ఎన్టీఆర్ నటించిన ‘సామ్రాట్ అశోక’, సౌందర్య ప్రధాన పాత్రలో నటించిన ‘శ్వేత నాగు’ సినిమాలు ఈయన నవల ఆధారంగానే రూపొందాయి.

## రచనలు
వీరి రచనలు భారతి, ఆంధ్రప్రభ, ఉదయం, ఆంధ్రజ్యోతి, జ్యోతి మొదలైన పత్రికలలో ప్రచురింపబడ్డాయి. 
### కథలు
కథానిలయంలో లభ్యమౌతున్న ఇతని కథల జాబితా:

# అంకురం
# అగోచరుడు
# అగ్ని పునీత
# అనురాగగంగ
# అసురసంధ్య
# కల్లోల గౌతమి
# కాంచనమాల
# కుంభదాసి
# కృశాగౌతమి
# కొండవీటి కథలు
# క్షేత్రపాలిక
# క్షేత్రవతి
# జై విరూపాక్ష దేవ!
# జై వీరభద్రా
# తుంగభద్రా తల్లి
# దాసవధ
# దొరబిడ్డ
# ధాన్యమాలి
# నియోగిని
# పుత్రకామన
# బొబ్బిలి బెబ్బులి
# బొబ్బిలి మల్లమ్మ
# భస్మసింహాసనం
# భ్రమర
# మహాదేవి భట్టారిక
# వరదగోదారి
# వసుహోమ
# విశ్వామిత్రుడు
# వెల్లువల కృష్ణమ్మ
# శద వాహన
# శై'శవ' గీతం
# శ్రీపతి చార్వాకుడు
# సుజాత

### నవలలు

# అగ్నికిరీటం
# అగ్నిచక్రం 
# అగ్నిపునీత
# అగ్నిబీజం
# అగ్నిశిఖ
# అర్చన
# అర్ధమానవుడు
# ఆత్మ చెప్పిన కథ
# ఆమ్రపాలి
# ఎడారి సూర్యుడు
# ఎయిడ్స్
# ఒకే సూర్యుడు
# కల్లోల గౌతమి
# కాలానికి నిలిచిన కథ
# కళింగనాగు
# కోకిలమ్మ పెళ్ళి
# కౌగిట్లో కృష్ణమ్మ
# కృష్ణరాయల కీర్తి
# క్షేత్ర సంభవుడు
# గలగలా గోదారి
# చంఘీజ్‌ఖాన్
# ఛత్రపతి శివాజీ
# తిరుచరణాలు
# తెలుగు కీర్తి
# నడిరేయి
# నాగభైరవి
# నాయకీనాగమ్మ
# నాయకురాలు
# పుష్పాంజలి
# బ్లడ్‌సక్కర్
# బ్లాక్ టైగర్
# భార్గవనాగు
# భార్గవి
# పవిత్ర సంధ్య
# మంత్రముగ్ధ
# మన్మథపూజ
# మయూరి
# మల్లమదేవి ఉసురు
# మహాస్వప్నం
# మా తెలుగు తల్లి
# రాక్షసరాజ్యం
# రుద్రవీణ
# రుద్రనాగు
# రోహిణి
# లకుమాదేవి
# విశ్వవిజేత సికిందర్
# శ్వేతనాగు
# శ్వేత శిఖరం
# సర్పనేత్రం
# సాగరదుర్గం
# సాగర మేఖల : ధర్మయజ్ఞం
# సామ్రాట్ అశోక్
# సులక్షణ

### కథాసంపుటాలు
# క్షేత్రవతి
### నాటకాలు
# మహామంత్రి తిమ్మరుసు

### ఇతరములు
# లల్ల రామాయణము
# వాత్సాయన కామశాస్త్రం

## ఉద్యోగాలు
#. తిరుమల తిరుపతి దేవస్థానములు, ధర్మప్రచార పరిషత్ (గుంటూరు) పురాణ పండిట్.
#. ఎండోమెంట్స్ డిపార్ట్మెంట్, ఎ.పి. ఆస్థాన పౌరాణిక 
#. స్వగ్రామంలో విష్ణు పూజారి. 
#. సిబార్ కేబుల్ టి.వి. విజయవాడ ఆస్ట్రాలజీ ప్రోగ్రామర్
**అవార్డులు** 
#. 1982 యార్లగడ్డ రాజ్యలక్ష్మి వెంకన్న చౌదరి కళాపీఠం అవార్డు
#. 1999 డా॥ యల్లాప్రగడ సుబ్బారావు మెమోరియల్ పురస్కారం
#. 2012 డా॥ పఠాభి కళాపీఠం విజయవాడ, వారిచే ఉత్తమ నవలా రచయితగా ఎంపిక కాబడి, “గోల్డ్ మెడల్” & ప్రశంసా పత్రము, లైఫ్ ఎచీవ్ మెంట్ అవార్డు.
#. గుంటూరు జిల్లా ఉగాది పురస్కారాలు 3 సార్లు

## అనువాదాలు
* 1985 ప్రపంచ తెలుగు మహాసభల సావనీర్ లో ఎంపిక కాబడి, కథ ప్రచురితమయింది.
* 14 నవలలు కన్నడంలోకి అనుబదింపబడి, వివిధ కన్నడ పత్రికలలో ధారావాహికంగాను, నవలలుగాను వెలువడ్డాయి.
* తిరుచరణాలు చారిత్రక నవల “శ్రీచరణ్”గా హిందీలోకి అనువదింపబడి వెలువడింది.

## మరణం
పరుచూరి నారాయణాచార్యులు వృధ్యాప సమస్యలతో బాధపడుతూ 2025 అక్టోబర్ 3న మరణించాడు.

## మూలాలు

## బయటి లింకులు
* 

వర్గం:1945 జననాలు
వర్గం:తెలుగు రచయితలు
వర్గం:కలంపేర్లు
వర్గం:తెలుగు నవలా రచయితలు
వర్గం:తెలుగు కథా రచయితలు
వర్గం:తెలుగు సినిమా రచయితలు
వర్గం:గుంటూరు జిల్లా కథా రచయితలు
వర్గం:జీవిస్తున్న ప్రజలు
వర్గం:కలం పేరుతో ప్రసిద్ధులైన ఆంధ్రప్రదేశ్ వ్యక్తులు
వర్గం:గుంటూరు జిల్లా నాటక రచయితలు
జైసింహా

**జైసింహా** 2018 జనవరి 18న  విడుదలైన తెలుగు చిత్రం. చిల్లర కళ్యాణ్ నిర్మాత.
## కథ
విశాఖపట్నం లోని ఒక ఆసుపత్రిలో గౌరి(న‌య‌న‌తార‌), ఆమె తండ్రి(ప్ర‌కాష్ రాజ్‌)ను చూపించ‌డంతో క‌థ మొద‌లవుతుంది. త‌దుప‌రి స‌న్నివేశంలో న‌ర‌సింహ(బాల‌కృష్ణ‌) త‌న చిన్న బిడ్డ‌తో కూర్గ్‌, కేర‌ళ ప్రాంతాల‌కు వెళ‌తాడు. అక్క‌డ త‌న బిడ్డ‌కు స‌రిప‌డే వాతావ‌ర‌ణం లేద‌ని తెలుసుకుని చివ‌ర‌కు త‌మిళ‌నాడులోని కుంభ‌కోణం చేరుకుంటాడు. అక్క‌డ వెంక‌టేశ్వ‌ర స్వామి ప్రధాన ధ‌ర్మ‌క‌ర్త (ముర‌ళీమోహ‌న్‌) ప‌రిచ‌యం అవుతాడు. ఆయ‌న ఇంట్లోకి ప‌నికి కుదురుకుంటాడు. ఆల‌య ఆర్చ‌కుల‌కు, పోలీసుల‌కు జ‌రిగిన గొడ‌వ‌ల్లో న‌ర‌సింహం చొర‌వ తీసుకుని, జిల్లా ఎస్.పితో అర్చ‌కుల‌కు క్ష‌మాప‌ణ చెప్పిస్తాడు. దాంతో ఎస్‌.పి..న‌ర‌సింహంపై ప‌గ పెంచుకుంటాడు.
 
కుంభ‌కోణంలోనే పెద్ద రౌడీ అయిన క‌నియ‌ప్ప‌న్ త‌మ్ముడిని చంపి, ఆ హ‌త్య‌ను న‌రసింహంపై మోపే ప్ర‌య‌త్నం చేస్తాడు ఎస్‌.పి. అక్క‌డే క‌థ మ‌లుపు తిరుగుతుంది. ఉరిశిక్ష ప‌డిన ఖైదీ(అశుతోష్ రాణా)..న‌ర‌సింహంను చంపాల‌నుకుంటుంటాడు. అందుక‌ని మంచి అదునుకోసం ఎదురు చూస్తుంటాడు. ఆ స‌మ‌యంలో న‌ర‌సింహంకు ఓ ఆశ్చ‌ర్య‌క‌ర‌మైన విష‌యం తెలుస్తుంది. అస‌లు ఎస్‌.పికి, న‌రసింహానికి ఉన్న సంబంధం ఏంటి? అస‌లు గౌరి ఎవ‌రు? గౌరికి, న‌ర‌సింహంకు ఉన్న బంధం ఏంటి? వైజాగ్‌కు, న‌ర‌సింహంకు ఎలాంటి అనుబంధం ఉంటుంది? అస‌లు న‌ర‌సింహం త‌న కొడుకుతో క‌ర్ణాట‌క‌, కేర‌ళ‌, త‌మిళ‌నాడు రాష్ట్రాల‌కు ఎందుకు వెళుతుంటాడు? అనే విష‌యాలు మిగిలిన కథలో భాగం.

## తారాగణం

*నందమూరి బాలకృష్ణ
*నయన తార
*న‌టాషా దోషి
*హరిప్రియ
*ప్రియ
*ప్రకాష్ రాజ్
*బ్రహ్మానందం
*మాగంటి మురళీమోహన్
*అశుతోష్ రాణా
*ప్రభాక‌ర్

## సాంకేతికవర్గం
*సంగీతం - చిరంతన్ భట్
*నిర్మాణ సంస్థ: సి.కె. ఎంటర్‌టైన్‌మెంట్స్
*చాయాగ్ర‌హ‌ణం: రాంప్ర‌సాద్‌
*మాట‌లు: ఎం.ర‌త్నం
*క‌ళ: నారాయ‌ణ‌రెడ్డి
*నిర్మాత: సి.క‌ల్యాణ్‌
*ద‌ర్శ‌క‌త్వం: కె. ఎస్. రవికుమార్

## మూలాలు

## బయటి లంకెలు

వర్గం:2018 తెలుగు సినిమాలు
వర్గం:నందమూరి బాలకృష్ణ సినిమాలు
వర్గం:బ్రహ్మానందం నటించిన సినిమాలు
పైలట్ ప్రేమ్‌నాథ్

**పైలట్ ప్రేమ్‌నాథ్** 1980లో విడుదలైన డబ్బింగ్ సినిమా. అదే పేరు (பைலட் பிரேம்நாத்)తో  విడుదలైన తమిళ సినిమాకు ఇది తెలుగు డబ్బింగ్. శ్రీలంక లోని చారిత్రక, ప్రకృతి దృశ్యాల మధ్య ఈ భారీ చిత్రం నిర్మించబడింది.

## చిత్రకథ
ప్రేమ్‌నాథ్ విమానచోదకునిగా పని చేస్తూ ఉంటాడు. ఓ అందాలరాశి అయిన మాలిని అనే ఆమెను అతడు ప్రేమించి పెళ్లి చేసుకుంటాడు. మూడు పువ్వులు ఆరు కాయలుగా వారి కొత్త సంసారం సాగుతూ వుంటుంది. వారికి ఇద్దరు మగపిల్లలు, ఒక ఆడపిల్ల జన్మిస్తారు. ఇంతలో మాలిని స్టౌ ప్రమాదంలో ప్రేమ్‌నాథ్ కళ్లెదుటే ప్రాణాలు విడుస్తుంది. అనుక్షణం మాలిని ధ్యాసలోనే ఉన్నప్పటికీ ప్రేమ్‌నాథ్ బాధ్యతలను విస్మరించలేదు. పిల్లలను పెంచి పెద్ద చేస్తాడు. మంచి పైలట్‌గా, ధైర్యశాలిగా పేరు గడిస్తాడు. ఇలా ఉండగా మాలిని తన స్నేహితురాలికి వ్రాసిన ఉత్తరం పోస్టు చేయకపోవడంతో బయట పడుతుంది. తమ ముగ్గురు పిల్లల్లో ఒకరు ప్రేమ్‌నాథ్‌కు పుట్టిన వారు కాదని, ఈ విషయం అతనికి చెప్పకుండా తప్పు చేస్తున్నానేమో అనే సంశయం వెళ్లబుచ్చుతూ వ్రాసిన ఉత్తరం అది. ఆ ఉత్తరం చదివిన ప్రేమ్‌నాథ్‌కు తీరని వేదన కలుగుతుంది. ఓ సందర్భంలో పిల్లలు ముగ్గురికీ ఈ విషయం తెలిసిపోతుంది. ఆ కుటుంబానికి తాను చెందలేదంటే తాను చెందలేదని ఒకరికి ఒకరు పోటీపడి ఎవరికి వాళ్లు బయటికి పోవడానికి సిద్ధపడతారు. చివరకు ఒకరిపై ఒకరు అభిమానాన్ని చంపుకోలేక ముగ్గురూ కలిసే బయటకు వెళ్లిపోతామంటారు. నిజం బయట పడేవరకూ ఎవ్వరూ వెళ్ళవలసిన పనిలేదని తండ్రి వారిని వారిస్తాడు. ఆ రహస్యం తెలుసుకోవాలని ప్రేమ్‌నాథ్ చేసే ప్రయత్నాలు ఫలించలేదు. చివరకు ఆ లేఖలోని గూఢార్థం ఎలా బయటపడి వారి కుటుంబంలో పూర్వపు సుఖసంతోషాలు నెలకొంటాయో చిత్రం క్లైమాక్స్‌లో తెలుస్తుంది.

## నటీనటులు
* శివాజీ గణేశన్ - ప్రేమ్‌నాథ్
* మాలినీ ఫోలెన్స్కా - మాలిని, ప్రేమ్‌నాథ్ భార్య
* శ్రీదేవి - ప్రేమ్‌నాథ్ కూతురు
* తెంగై శ్రీనివాసన్ - కో పైలెట్
* మనోరమ - తెంగై శ్రీనివాసన్ భార్య
* విజయకుమార్
* జై గణేశ్
* జయచిత్ర
* సత్యప్రియ
## విశేషాలు
* ఇది ఇండో శ్రీలంకన్ జాయింట్ వెంచర్‌గా శ్రీలంక, భారతనిర్మాతలు ఉమ్మడిగా తమిళంలో నిర్మించారు.
* సినిమా షూటింగ్ మొత్తం శ్రీలంకలో జరిగింది. పోస్ట్ ప్రొడక్షన్ వర్క్ మద్రాసులో జరిగింది.

## మూలాలు

వర్గం:డబ్బింగ్ సినిమాలు
వర్గం:శ్రీదేవి నటించిన సినిమాలు
చీరాల బాలకృష్ణమూర్తి

**చీరాల బాలకృష్ణమూర్తి**  రంగస్థల నటుడు. 
## విశేషాలు
ఇతని రంగస్థల జీవితం 5వ యేటి నుండి ప్రారంభమైంది. ఐదేళ్ల వయసులో ఉన్న బాలకృష్ణమూర్తి గానాన్ని విన్న వెంకుబాయి సురభి కంపెనీ వారు అడగగానే తండ్రి రంగయ్య వారికి అప్పగించాడు. ఉపనయనం కూడా సురభి కంపెనీ వారే చేశారు. అతనికి 14 వ ఏడు వచ్చేవరకు సురభి కంపెనీలో ప్రహ్లాద, ధ్రువ, లోహితాస్య పాత్రలను ధరించాడు. తరువాత పెంపుడు తల్లి శేషమ్మ కోరికపై తిరిగి వచ్చి ఉన్నతపాఠశాలలో విద్యాభ్యాసం చేశాడు. అయితే ఇతనికి కళలపై ఉన్న ఆసక్తి చదువును ముందుకు కొనసాగించలేదు. ఇతని ఆసక్తిని గమనించిన గంజి సోమయ్య ఇతనికి సత్యభామ పాత్రను ఇచ్చి తిరిగి రంగస్థల ప్రవేశం చేయించాడు. తరువాత తుర్లపాటి ఆంజనేయులు, యడవల్లి కనకసుందరం గార్ల "కృష్ణ విలాస్" కంపెనీలో మూడు సంవత్సరాలు స్త్రీ పాత్రలు ధరించాడు. తరువాత జొన్నవిత్తుల శేషగిరిరావు, కపిలవాయి లింగమూర్తి, పంచాంగ రామానుజాచార్యులు మొదలైన వారితో చింతామణి, దమయంతి, చంద్రమతి, చిత్రాంగి, కమల, సత్యభామ మొదలైన స్త్రీ పాత్రలను ధరించాడు. పోతుకూచి వెంకటసుబ్బయ్య వ్రాసిన కృష్ణదేవరాయలు నాటకంలో యడవల్లి సూర్యనారాయణ సరసన తిరుమలదేవి పాత్రను ధరించి ప్రేక్షకులను మెప్పించాడు. ఇతని నటనను ఉప్పులూరి సంజీవరావు, స్థానం నరసింహారావు మొదలైన ప్రముఖ నటులు ప్రశంసించారు. ఇతడు 35 సంవత్సరాలు నాటకరంగానికి సేవలను అందించాడు. తరువాత సారంగి, దిల్ రుబా వంటి సంగీతపరికరాలతో సంగీత కచేరీలు ఇవ్వడం ప్రారంభించాడు. ఇతడు, తబలా విద్వాంసుడు జనాబ్ జాఫర్ ఇద్దరూ కలిసి  ఆధ్యాత్మ రామాయణాన్ని, మీరా భక్తి గేయాలను ఆంధ్రదేశం అంతటా సంగీత కచేరీల ద్వారా అందించి ప్రజలను భక్తి పారవశ్యంతో ముంచెత్తారు. ఇతడు 1939లో విడుదలైన ఉషాపరిణయం సినిమాలో యోగి వేషం వేశాడు.

## మూలాలు

వర్గం:తెలుగు రంగస్థల నటులు
వర్గం:సంగీతకారులు
వర్గం:తెలుగు సినిమా నటులు
వర్గం:రంగస్థలంపై స్త్రీ పాత్ర ధరించిన పురుషులు
వర్గం:ప్రకాశం జిల్లా రంగస్థల నటులు
రాధ (సినిమా)

**రాధ** 2017 లో చంద్రమోహన్ దర్శకత్వంలో విడుదలైన ప్రేమకథా చిత్రం. ఇందులో శర్వానంద్, లావణ్య త్రిపాఠి ముఖ్యపాత్రలు పోషించారు.

## తారాగణం
* రాధాకృష్ణ గా శర్వానంద్
* రాధ గా లావణ్య త్రిపాఠి
* సుజాత గా రవికిషన్
* ఆశిష్ విద్యార్థి
* కోట శ్రీనివాస రావు
* తనికెళ్ళ భరణి
* జయప్రకాశ్ రెడ్డి
* ప్రగతి
* సప్తగిరి
* బ్రహ్మాజీ
* రవిప్రకాష్
* దువ్వాసి మోహన్
* ఆలీ
* గౌతంరాజు
* షకలక శంకర్
* ఫిష్ వెంకట్
* అక్షా పార్ధసాని

## పాటల జాబితా
* రాబిట్ రాబిట్ పిల్లా , రచన: శ్రీమణి , గానం.రమీ
*చూపులతో, రచన: కె. కె. గానం. రంజిత్
*ఓయ్ మేరా కృష్ణ , రచన: రామజోగయ్య శాస్త్రి, గానం. ప్రీయ హిమేష్ , సమీర భరద్వాజ్, జితిన్ రాజ్
*ఖాకీ  చొక్కా, రచన. సురేశ్ బనిసెట్టి, గానం. ఎం ఎల్ ఆర్ కార్తీకేయన్, రమీ

## మూలాలు

వర్గం:కోట శ్రీనివాసరావు నటించిన సినిమాలు
వర్గం:జయప్రకాశ్ రెడ్డి నటించిన సినిమాలు
వర్గం:తనికెళ్ళ భరణి సినిమాలు
వర్గం:ఆలీ నటించిన సినిమాలు
వర్గం:2017 తెలుగు సినిమాలు
బ్రదర్ అఫ్ బొమ్మలి(సినిమా)

**బ్రదర్ అఫ్ బొమ్మాళి** 2014లో విదుదలైన తెలుగు హాస్యకథా చిత్రం. బి.చిన్నికృష్ణ ఈ చిత్రానికి దర్శకుడు. కనుమిల్లి అమ్మిరాజు ఈ చిత్రనిర్మాత. అల్లరి నరేష్, కార్తీక, మొనాల్ గజ్జర్ ముఖ్యపాత్రలు పొషించారు. శేఖర్ చంద్ర ఈ చిత్రానికి సంగీతం అందించాడు. ఈ చిత్రం 7 నవంబరు 2014లో విదుదలై మంచి విజయాన్ని సాదించింది.
## కథాశం
రామకృష్ణ (నరేశ్), మహాలక్ష్మీ (కార్తీక) కవ లలు! అతని ముద్దుపేరు రాంకీ, ఆమె ముద్దు పేరు లక్కీ. అయితే అన్న రాంకీకి... చెల్లెలు ఎప్పుడూ అన్ లక్కీనే! తల్లి గర్భంలో ఉండగానే దూకుడు ప్రదర్శించిన లక్కీ భూమిమీద పడ్డాక కూడా దానిని కొనసాగించింది. ఆ రకంగా ఆమె అతని పాలిటి ఓ బొమ్మాళి. చెల్లెలి కారణంగా ఎప్పుడు ఏ సమస్య ఎదుర్కోవలసి వస్తుందనో అని భయపడుతూ ఉండే రాంకీ... శ్రుతి (మోనాల్ గజ్జర్) అనే అమ్మాయిని చూసి తొలి చూపు ప్రేమలో పడతాడు. అయితే చెల్లెలి పెళ్ళి కాకుండా నువ్వెలా పెళ్ళి చేసుకుంటావని తల్లిదండ్రులు అడ్డుపుల్ల వేస్తారు. అప్పటి వరకూ టామ్‌బాయ్‌గా  ప్రవర్తించిన లక్కీ.. తానూ ప్రేమలో పడ్డానని, అయితే అది వన్ సైడ్ లవ్ అని రాంకీకి చెబుతుంది. అతని గురించి ఆరా తీసిన రాంకీకి అతనో రాయలసీమ ఫ్యాక్షన్ కుటుంబానికి చెందిన కుర్రాడని, మరో పదిహేను రోజుల్లో పెళ్ళి జరగబోతోందని తెలుస్తుంది. చెల్లెలి పెళ్ళి కోసం రాంకీ ఎలాంటి సాహసానికి పూనుకున్నాడు, ఈ వ్యవహారంలో ఎలాంటి ఇబ్బందుల్ని ఎదుర్కొన్నాడు అన్నది మిగతా కథ!

## తారగణం

* రామకృష్ణ/రాంకీగా  అల్లరి నరేష్ 
* మహాలక్ష్మి/లక్కిగా  కార్తికా 
* శ్రుతిగా మొనాల్ గజ్జర్
* హర్షగా హర్షవర్ధన్ 
* ఆలీ 
* వెన్నెల కిశోర్ 
* బ్రహ్మానందం
* శ్రీనివాస రెడ్డి 
* జయప్రకాశ్ రెడ్డి
* వినీత్ కుమార్
* నాగినీడు 
* ప్రవీణ్
* కెల్లీ డార్జ్

## పాటలు

హైదరాబాద్లో శ్రీయస్ మ్యూజిక్ ద్వారా 2014 అక్టోబర్ 4 న ఆడియో విడుదల జరిగింది.

## మూలాలు

వర్గం:Directorial debut films
వర్గం:Indian comedy films
వర్గం:Masala films
వర్గం:2014 తెలుగు సినిమాలు
వర్గం:బ్రహ్మానందం నటించిన సినిమాలు
యువసేన

**యువసేన** జయరాజ్ దర్శకత్వంలో 2004లో విడుదలైన సందేశాత్మక చిత్రం. ఇందులో భరత్, శర్వానంద్, కిషోర్, పద్మ కుమార్ ముఖ్య పాత్రలు పోషించారు. స్రవంతి మూవీస్ పతాకంపై స్రవంతి రవికిషోర్ ఈ చిత్రాన్ని నిర్మించాడు. ఈ చిత్రం, మలయాళంలో, తమిళంలో మంచి విజయం సాధించిన చిత్రానికి పునర్నిర్మాణం. మలయాళ సంగీత దర్శకుడు జెస్సీ గిఫ్ట్ సంగీతాన్నందించగా సిరివెన్నెల సీతారామ శాస్త్రి, రామజోగయ్య శాస్త్రి పాటలు రాశారు.

## తారాగణం
* వివేక్ గా భరత్
* అరవింద్ గా శర్వానంద్
* కిషోర్
* పద్మ కుమార్
* గోపిక
* రమేష్
*తారిక
*ప్రణతి  

## సాంకేతిక వర్గం

* దర్శకుడు: జయరాజ్ 
* సంగీతం: జెస్సీ గిఫ్ట్ 
* గీత రచయితలు: రామజోగయ్య శాస్త్రి, సిరివెన్నెల సీతారామశాస్త్రి 
* నేపథ్య గానం: జెస్సీ గిఫ్ట్, సందీప్, స్మిత 
* సంభాషణలు: మరుదూరి రాజా 
* ఫోటోగ్రఫీ: గుణశేఖర్ 
* కూర్పు: మనోహర్ 
* నిర్మాత: స్రవంతి రవికిషోర్ 
* నిర్మాణ సంస్థ: స్రవంతి మూవీస్ 
* విడుదల:12:11:2004.

## పాటలు
చిత్రం లోని పాటలు సిరివెన్నెల సీతారామశాస్త్రి, రామజోగయ్య శాస్త్రి, రచన చేశారు.
* మల్లీశ్వరివే, గానం. జెస్సీ గిఫ్ట్
* స్వప్నాలను పిలిచే, గానం. సందీప్ 
* ఓణి వేసుకున్న పూల తీగ, గానం. జెస్సీ గిఫ్ట్, స్మిత 
* లోక సమస్తా, గానం. సందీప్ 
* ఏ దిక్కున నువ్వున్నా, గానం: జెస్సీ గిఫ్ట్

## మూలాలు

వర్గం:2004 తెలుగు సినిమాలు
మొనాల్ గజ్జర్ (నటి)

మొనాల్ గజ్జర్ భారతీయ సినీ నటి.ఆమె ఎక్కువగా తెలుగు, గుజరాతీ సినిమాలలో నటించినది.అంతే కాకుండా ఆమె తమిళ,మలయాళ ,హిందీ చిత్రాలలో కుడా నటించింది.

## కెరియర్
మోనాల్ గజ్జర్ అహ్మదాబాద్ (గుజరాత్) నుండి వచ్చారు. వాణిజ్యంలో పట్టా పొదిన తరువాత, ఆమె ING వైశ్యా బ్యాంక్లో పనిచేయడం ప్రారంభించారు.ఆమె యోగా గురువు సలహా ప్రకారం, గజ్జర్ 2011 లో రేడియో మిర్చి నిర్వహించిన మిర్చి క్వీన్ బీ అందాల పోటీలో పాల్గొంది, అందులో ఆమె గెలుపొందింది. తరువాత ఆమె మిస్ గుజరాత్ టైటిల్ గెలుచుకుంది.

ఆమె మొదటి చిత్రం విడుదలకు ముందు, గజ్జార్ తమిళ, తెలుగు చిత్రాలతో సహా ఐదు చిత్రాలకు సంతకం చేసింది. ఆమె "డ్రాకులా 2012"తో  మలయాళ చిత్రసీమలో ప్రవెసించింది. ఆశా భోంస్లే చిత్రంలో ఆమె ఒక ప్రత్యేక పాత్రను పోషించింది.  ఆమె తొలి రెండు తమిళ చిత్రాలు "వానవరాయన్ వల్లవరాయన్",  "సిగరం తొడు" ఒకే రొజున విడుదలైనవి .

## నటించిన చిత్రాలు

### టెలివిజన్

### వెబ్ సిరీస్

## మూలాలు

## బాహ్య లింకులు
* 

వర్గం:జీవిస్తున్న ప్రజలు
వర్గం:తమిళ సినిమా నటీమణులు
వర్గం:తెలుగు సినిమా నటీమణులు
వర్గం:మలయాళ సినిమా నటీమణులు
వర్గం:21st-century Indian actresses
వర్గం:Indian film actresses
వర్గం:అహ్మదాబాద్ సినిమా నటీమణులు
వర్గం:Year of birth missing (living people)
వర్గం:గుజరాతీ సినిమా నటీమణులు
అప్పుడప్పుడు

**అప్పుడప్పుడు** 2003, మే 16న విడుదలైన తెలుగు చలనచిత్రం. చంద్ర సిద్ధార్థ దర్శకత్వం వహించిన ఈ చిత్రంలో రాజా, శ్రియా రెడ్డి, కృష్ణ భగవాన్, జయసుధ, ఆలీ, కైకాల సత్యనారాయణ, అన్నపూర్ణ, సుధ, మెల్కోటే, వైజాగ్ ప్రసాద్, బెనర్జీ, ఎమ్.ఎస్.నారాయణ, ఎల్. బి. శ్రీరామ్, సుమన్ శెట్టి ముఖ్యపాత్రలలో నటించగా, ఆర్. పి. పట్నాయక్, మధుకర్ (నేపథ్య సంగీతం) సంగీతం అందించారు.

## నటవర్గం
* రాజా
* శ్రియా రెడ్డి
* కృష్ణ భగవాన్
* జయసుధ
* కైకాల సత్యనారాయణ
* ఆలీ
* అన్నపూర్ణ
* మెల్కోటే
* వైజాగ్ ప్రసాద్
* సుమన్ శెట్టి
* సుధ
* బెనర్జీ
* ఎమ్.ఎస్.నారాయణ
* ఎల్. బి. శ్రీరామ్

## పాటల జాబితా
ఈ చిత్రం లోని పాటల రచయితలు: చైతన్య ప్రసాద్ , పెద్దాడ మూర్తి .

నీకలలు కావాలి, గానం. ఆర్ పి పట్నాయక్, సునీత

వహ్వా వహ్వా, గానం.నటషా గుల్మోహర్

నీకేం తెలుసు, గానం.ఉష

ఇదిగో ఇప్పుడే , రచన: ఆర్ పి పట్నాయక్, ఉష

గుడు గుడు గుంచెo , ఉష , లేనినా , గాయత్రి, ఆర్ పి పట్నాయక్, రవివర్మ

నందలాల నందలాల , గానం. ఆర్ పి పట్నాయక్, ఉష.

## సాంకేతికవర్గం
* కథ, చిత్రానువాదం, దర్శకత్వం: చంద్ర సిద్ధార్థ
* నిర్మాత: ఎ. రమేష్ గౌడ్
* సంగీతం: ఆర్. పి. పట్నాయక్, మధుకర్ (నేపథ్య సంగీతం)
* ఛాయాగ్రహణం: శంకర్
* కూర్పు: లోకేష్
* నిర్మాణ సంస్థ: జి.బి. ఫిల్మ్స్

## మూలాలు

## ఇతర లంకెలు
* 

వర్గం:సత్యనారాయణ నటించిన సినిమాలు
వర్గం:జయసుధ నటించిన సినిమాలు
వర్గం:2003 తెలుగు సినిమాలు
వర్గం:సుధ నటించిన సినిమాలు
అమరుల రోజు

భారత దేశంలో అనేక రోజులను అమరవవీరుల దినోత్సవముగా జరుపుకొబడుతున్నది. వీరమరణం పొందిన అమరవీరుల గౌరవార్థం ఆ రోజులని *అమరవీరుల దినోత్సవం* (Martyrs' Day)గా జరుపుకోబడుతున్నది.

## జనవరి 30
జనవరి 30 జాతీయస్తాయిలో గుర్తించబడుతుంది. 1948 జనవరి 30లో మహాత్మా గాంధీ నాథూరాం గాడ్సే చేతిలో చనిపొవటంతో ఆ రోజును అమర వీరుల రోజుగా గుర్తిస్తారు. ఆ రోజున భారత రాష్ట్రపతి, ఉప రాష్ట్రపతి, ప్రధానమంత్రి, రక్షణ శాఖ మంత్రి, రాజ్ ఘాట్ వద్దనున్న గాంధీ సమాధి వద్ద నివాళులుఅర్పిస్తారు.

## మార్చి 23
మర్చి 23 1931న భగత్ సింగ్, సుఖ్‌దేవ్, రాజ్ గురు లను ఉరితీసారు.వారి మరణాలకు గుర్తుగా ఆ రోజు అమరవీరుల దినొత్సవంగా గుర్తిస్తారు.

## అక్టోబరు 21
భారత దేశంలో అక్టోబరు 21న పోలీస్ సంస్మరణ దినంగా జరుపుకుంటారు.

## నవంబరు 17
ఒరిస్సాలో నవంబరు 17న లాలా లజపతిరాయ్ చనిపొయిన రోజును గుర్తిస్తారు.

## నవంబరు 19
నవంబరు 19 ఝాన్సీ లక్ష్మీబాయి జన్మదినం మరాఠా సామ్రాజ్య ప్రాంతంలో అమరవీరుల దినోత్సవముగా జరుపుకుంటారు.

## మూలాలు

వర్గం:దినోత్సవాలు
హర్షవర్ధన్ రాణే (నటుడు)

హర్షవర్ధన్ రాణే(డిసెంబరు 16 1983లో జన్మించెను) ఒక భారతీయ చలన చిత్ర నటుడు. అతను ఎక్కువగా తెలుగు, హిందీ సినిమా లలో నటించెను. అతను తకిట తకిట,ప్రేమ ఇష్క్ కాదల్, నయనతార నటించిన అనామిక చిత్రాల ద్వారా పెరు పొందాడు. "సనం తేరి కసమ్" అతనను నటించిన తొలి హిందీ చిత్రం. ఆ తరువాత అతను అనేక తెలుగు సినిమాలలో నటించాడు. మాయా,బ్రదర్ అఫ్ బొమ్మలి వాటిలో కొన్ని.

## నటించిన చిత్రాలు

### టెలివిజన్

## నటించిన ధారావాహికలు
లెఫ్ట్ రైట్ లెఫ్ట్ అనే హిందీ ధారావాహికలో క్యాడెట్ రుమ్మి గౌర్ పాత్ర పొషించాడు.

## మూలాలు

## బాహ్య లింక్లు
* 
* Harshvarshan Rane, website

వర్గం:1983 జననాలు
వర్గం:జీవిస్తున్న ప్రజలు
వర్గం:తెలుగు సినిమా నటులు
వర్గం:People from Rajahmundry
వర్గం:తూర్పు గోదావరి జిల్లా సినిమా నటులు
వర్గం:21st-century Indian male actors
శారదా సిన్హా

**శారదా సిన్హా** (1952 అక్టోబరు 1 - 2024 నవంబరు 5) భారతదేశంలోని బీహార్ కు చెందిన ఫోక్ గాయకురాలు. ఆమె బీహార్ లోని మిథిల ప్రాంతానికి చెందిన సుపాల్ జిల్లాలోని రఘోపూర్ లో జన్మించింది. ఆమె మైథిలీ, భోజ్‌పురి, మగాహి భాషలలో పాడుతున్న విశేష గాయని.  ఆమె పాడిన "పహెలె పహిల్ హం కయెని చత్" పాట ప్రసిద్ధమైనది. ఆమెకు 2018 భారత రిపబ్లిక్ దినోత్సవం సందర్భంగా పద్మభూషణ్ పురస్కారం లభించింది. 

## జీవిత విశేషాలు
శారదా సిన్హా తన ప్రస్థానాన్ని మైధిలి ఫోక్ పాటలతో ప్రారంభించింది. ఆమె మైథిలీ, భోజ్ పురి, మగాహి భాషలలో పాటలను పాడింది. తాను చేస్తున్న సంగీత కృషికి పద్మశ్రీ పురస్కారాన్ని  పొందింది.   వసంత ఋతువు  శైలిలోని అద్భుత పాటలను ఆమె ప్రయాగలో *ప్రయాగ్ సంగీత సమితి* నిర్వహించిన బసంత్ మహోత్సవ్ లో పాడింది.  ఆ పాటలలో వసంతకాలం ఆగమనం జానపద పాటల ద్వారా వ్యాఖ్యానించబడింది. దుర్గా పూజ పండుగలలో ఆమె తరచూ తన పదర్శనలనిస్తుంది.  ఆమె మార్షియస్ ప్రధాని నవీన్ రాంగూలం బీహార్ వచ్చిన సందర్భంలో తన ప్రదర్శననిచ్చింది.  2010లో న్యూఢిల్లీ లో జరిగిన బిహార్ మహోత్సవం లో భాగంగా ప్రగతి మైదానంలో ప్రదర్శననిచ్చింది.

## మరణం
ఢిల్లీ ఎయిమ్స్‌లో చికిత్స పొందుతూ శారదా సిన్హా 2024 నవంబరు 5న తుదిశ్వాస విడిచింది. ఆమె 2017 నుంచి  మల్టిపుల్‌ మైలోమాతో బాధపడుతున్నది. ఆమె భర్త బ్రజ్‌కిషోర్ సిన్హా కూడా ఇదే సంవత్సరంలో కన్నుమూసాడు..

## మూలాలు

వర్గం:జనన సంవత్సరం తప్పిపోయినవి
వర్గం:1952 జననాలు
వర్గం:2024 మరణాలు
వర్గం:హిందుస్థానీ సంగీత గాయకులు
వర్గం:భారతీయ మహిళా గాయకులు
వర్గం:భారతీయ జానపద గాయకులు
వర్గం:పద్మశ్రీ పురస్కారం పొందిన మహిళలు
వర్గం:Women Hindustani musicians
వర్గం:20th-century Indian singers
వర్గం:20th-century Indian women singers
వర్గం:పద్మభూషణ పురస్కారం పొందిన మహిళలు
గుర్రం మల్లయ్య

**గుర్రం మల్లయ్య** ప్రముఖ చిత్రకారుడు, శిల్పి, స్వాతంత్ర్య సమరయోధుడు. 
## విశేషాలు
ఇతడు గుర్రం వీరయ్య, నాగలక్ష్మమ్మ దంపతులకు గుంటూరు జిల్లా, కొత్తూరులో జన్మించాడు. ఇతని స్వగ్రామం గుంటూరు జిల్లా, మాచెర్ల. ఇతడు బందరు జాతీయ కళాశాలలోని ప్రముఖ చిత్రకళా కోవిదులు ప్రమోద్ కుమార్ చటర్జీ వద్ద చిత్రకళను అభ్యసించాడు. ఇంటర్‌మీడియట్ వరకు చదివి 1920 లో కలకత్తా వెళ్ళి అవనీంద్రనాథ్ ఠాగూర్‌వద్ద శాంతి నికేతన్‌లో మూడు సంవత్సరాలు చిత్రకళాభ్యాసం చేశాడు. ఆ సమయంలో ఇతడు వేసిన చిత్రాలు, వ్రాసిన వ్యాసాలు బెంగాలీ భాషా పత్రికలలోను ఇతర భాషల పత్రికలలోను ప్రచురితమయ్యాయి.

ఇతడు వేసిన కొన్ని ప్రముఖమైన చిత్రాలు:
* నీలకంఠ
* బాలచంద్ర
* మాంచాల
* శివతాండవం
* వరూధిని
* వూర్వశి
* రాధాకృష్ణ
* కృష్ణార్జున
* గ్రీష్మ సాయంకాలం 
* కుటీర పరిశ్రమ మొదలైనవి.

ఇతడు కలకత్తాలో శిక్షణ పొందిన తరువాత తిరిగి బందరు వచ్చి జాతీయ కళాశాలలో చిత్రకళాధ్యాపకుడిగా చేరాడు. కళాశాలలో పనిచేస్తున్నప్పుడే గాంధీజీ పిలుపును అందుకుని మద్యపాన నిషేధము, విదేశీ వస్త్ర బహిష్కరణ ఉద్యమాలలో పాల్గొన్నాడు. ప్రభుత్వానికి వ్యతిరేకంగా పికెటింగులు నిర్వహించడంతో అరెస్టయ్యాడు. ఇతడు మాచర్లలో నవయుగ చిత్రకళా సమితి పేరుతో ఒక సంస్థను స్థాపించి ఎందరినో చిత్రకారులుగా తీర్చిదిద్దాడు. నాగార్జున కొండ నుండి కొన్ని అపురూపమైన శిల్పాలను విదేశీయులు తరలించుకు పోవడాన్ని గమనించి ప్రభుత్వానికి రిపోర్టు చేసి ఆ శిల్పసంపద మన దేశం నుండి తరలిపోకుండా కాపాడాడు. నాగార్జునసాగర్ ప్రాజెక్టు ప్రారంభమైన తర్వాత ఇక్ష్వాకుల కాలం నాటి విజయపురి శిథిలాలను, శిల్పాలను నీటిలో మునిగిపోకుండా భద్రపరచవలసిన ఆవశ్యకతను ఇతడు స్వయంగా నాటి ప్రధానమంత్రి జవహర్ లాల్ నెహ్రూకు విన్నవిస్తే నెహ్రూ స్వయంగా పరిశీలించి వాటి నమూనాలు తయారు చేయించి కొండపై మ్యూజియం ఏర్పాటు చేసి వాటిలో ఉంచవలసిందిగా ఆదేశించాడు. నెహ్రూ ఆదేశం ప్రకారం ఇతడే అన్ని నమూనాలు తయారు చేశాడు. నాగార్జున శిల్పకళ ప్రావీణ్యతను ప్రజలకు తెలియజేయడానికి ఇతడు కోలవెన్ను రామకోటేశ్వరరావుతో కలిసి నాగార్జున శిల్పకళా పీఠాన్ని నెలకొల్పి 11 సంవత్సరాలు అనేక మందికి శిక్షణ ఇచ్చి మంచి శిల్పులుగా తయారు చేశాడు. కోస్లా కమిటీని పల్నాడుకు రప్పించి, నంది కొండ ప్రాంతాలను చూపించి, వారు చూసిన, చూడదలచిన ప్రాజెక్టు ఏరియాలు అన్నిటి కంటే నందికొండ అనువైనస్థలమని వారికి నచ్చచెప్పి నాగార్జునసాగర్ ఆ ప్రాంతానికి రావడానికి ఇతడు చేసిన ప్రయత్నం ఎనలేనిది. ఇతడిని ఆచార్య రంగా "అభినవ బ్రహ్మన్న"గా వర్ణించాడు. ఇతని శిష్యుల్లో ప్రముఖ చిత్రకారుడు జింకా రామారావు ఒకడు.

## మరణం
ఈయన మాచర్లలో 1984 మార్చి 6 న కన్నుమూశారు.

## మూలాలు

## బయటి లింకులు
* గుర్రం మల్లయ్య చిత్రాల గ్యాలరీ 

వర్గం:చిత్రకారులు
వర్గం:శాంతి నికేతన్ పూర్వ విద్యార్థులు
వర్గం:భారతీయ చిత్రకారులు
వర్గం:నల్గొండ జిల్లా చిత్రకారులు
వర్గం:నల్గొండ జిల్లా ఉపాధ్యాయులు
వెన్నెల 1 1/2

వెన్నెల 1 1/2 2012లో విదుదలైన తెలుగు చలన చిత్రం.ఈ చిత్రానికి దర్శకుడు వెన్నెల కిశోర్,నిర్మాత వాసు & వర్మ .ఇది 2005లో విదిదలై విమర్శకుల ప్రసంశలు పొందిన వెన్నెల అనే చలన చిత్రానికి కొనసాగింపు.ఈ చిత్రములో చైతన్య కృష్ణ, మొనాల్ గజ్జర్, బ్రహ్మానందం,వెన్నెల కిశోర్ ముఖ్య పాత్రలు పొషించారు.ఈ చిత్రం 2012 సెప్టెంబరు 21లో విదుదలైనది.

## తారగణం
* కృష్ణ కృష్ణగా చైతన్య కృష్ణ 
* వెన్నెలగా మొనాల్ గజ్జర్
* పాపచంద్ గా బ్రహ్మానందం
* ఖాదర్ భాషాగా వెన్నెల కిశోర్
* శ్రవణ్ గా శ్రవణ్
* సునీల్ గా మధు
* యువక్ గా హరీష్
* రఘుబాబు

## పాటల జాబితా

ఈ చిత్రం ఆడియో విడుదల కార్యక్రమం 2012 ఫిబ్రవరి 5 న హైదరాబాదులో జరిగింది. మొనాల్ గజ్జర్, మధురిమ, చైతన్య కృష్ణ, మంచు మనోజ్ కుమార్, నారా రోహిత్, వి. వి. వినాయక్ ఆ కార్యక్రమానికి హాజరయ్యారు. 

## మూలాలు

వర్గం:2012 తెలుగు సినిమాలు
వర్గం:బ్రహ్మానందం నటించిన సినిమాలు
ఏడిద సంగమేశ్వర స్వామి ఆలయం

**ఏడిద సంగమేశ్వర స్వామి ఆలయం**, పురాణప్రసిద్ధమైన దివ్యక్షేత్రం. రాజమహేంద్రవరంకి 25 కి.మీ.ల దూరంలో ఉన్న ఈ ఆలయం ఏడిద గ్రామానికి చెందినదైనందువల్ల ఏడిద సంగమేశ్వరమని పిలువబడుతుంది.

## స్థలపురాణం
ఈ ఆలయం గురించి శ్రీనాథుడు తన **భీమఖండం**లో పేర్కొన్నాడు. ఇక్కడి స్థలపురాణం ప్రకారం ఈ ప్రదేశం తుల్య, సప్త గోదావరుల సంగమమైనందు వల్ల ఈ ఆలయం సంగమేశ్వరం అయ్యింది. అలనాడు దానవులు తుల్య నదీ తీరంలో యజ్ఞయాగాదులు చేస్తుండగా ద్రాక్షారామ భీమేశ్వరుని ప్రతిష్ఠకై దేవఋషులు సప్త గోదావరులను తీసుకుని పోతున్న క్రమంలో తుల్యాతీరంలో జలప్రళయం సంభవించి దానవుల యజ్ఞం విఘ్నమౌతుంది. దానితో దేవదానవులు పోరాడి తుల్య నది పాపభూయిష్టమౌతుందని దేవ ఋషులు, సప్త గోదావరులు ఇంకి పోతాయని దానవ ఋషులు ఒకరినొకరు శపించుకుంటారు. ఆ సమయంలో తుల్యుడనే దానవ ఋషి వారికి మధ్యవర్తిగా వుండి నదులపై శాపాలు తొలుగునట్లు చేసి సప్తగోదావరి అంతర్వాహినియై ద్రాక్షారామం చేరేటట్లు, తుల్యానది పుణ్యకాలంలో పవిత్రమయ్యేటట్లు వరం ఇస్తాడు. ఆ సంధి సమయంలో దేవేంద్రాది దేవతలు సంగమించిన స్థానమగుటచే ఇది సంగమేశ్వరమయ్యిందని భీమఖండంలో పేర్కొనబడింది.

## చరిత్ర
అతి పురాతనమైన ఈ దేవాలయం చాళుక్యుల కాలంలో ఉచ్ఛస్థితిలో ఉన్నట్లు, తరువాత కాలక్రమేణా ప్రాభవం తగ్గి 14వ శతాబ్దం నాటికి శివలింగం ఒకటే మిగిలినట్లు తెలుస్తుంది. రాజమహేంద్రవరంను పాలించిన అనవేమారెడ్డి మంత్రి బెండపూడి అన్నయామాత్యుడు సా.శ.1424-1426ల మధ్య ఈ ఆలయాన్ని పునరుద్ధరణ చేశాడు.

## విశేషాలు
ఈ ఆలయ ప్రాంగణంలో సంగమేశ్వరునితో పాటు విశ్వేశ్వరుడు, సుబ్రహ్మణ్యేశ్వరుడు, బ్రహ్మేశ్వరుడు, వేణుగోపాలుడు కొలువై ఉన్నారు. ఈ ఆలయం సంవత్సరంలో రెండుసార్లు శివరాత్రి, సుబ్రహ్మణ్య షష్ఠి పర్వదినాలలో భక్తులతో కళకళలాడుతూ ఉంటుంది.

## చిత్రమాలిక

దస్త్రం:Sri sangameswara swamy temple, Yeditha, East Godavari District.jpg|సంగమేశ్వర స్వామి దేవాలయం-2
దస్త్రం:Sri sangameswara swamy temple1, Yeditha, East Godavari District.jpg|దేవాలయం లోపలి భాగం
దస్త్రం:Nandi sri sangameswara swamy temple, Yeditha, East Godavari District.jpg|  దేవాలయంలో నంది విగ్రహం
దస్త్రం:Sri sangameswara swamy temple4, Yeditha, East Godavari District.jpg|దేవాలయం వెనుక భాగం
దస్త్రం:Koneru2 sri sangameswara swamy temple, Yeditha, East Godavari District.jpg|ఆలయ కోనేరు


## మూలాలు

వర్గం:దేవాలయాలు
వర్గం:ఆంధ్రప్రదేశ్ పర్యాటక ప్రదేశాలు
వర్గం:హిందూ దేవాలయాలు
వర్గం:శివాలయాలు
వర్గం:తూర్పు గోదావరి జిల్లా దేవాలయాలు


## వెలుపలి లంకెలు
సర్వారాయుడు శృంగారకవి

**సర్వారాయుడు శృంగారకవి** (1864 - మార్చి 13, 1939) ప్రముఖ నాటకకర్త, పండితుడు.

## జననం
సర్వారాయుడు 1864లో పల్లంరాజు, తిలరామాంబ దంపతులకు ఇంజరంలో జన్మించాడు. ఈయన ఇంటిపేరు విస్సాప్పగడ. ఈయన పూర్వీకుడైన వెంకయ్య శృంగార పద్యాలు చెప్పడంవల్ల శృంగారకవి ఇంటిపేరుగా మారింది.

## విద్యాభ్యాసం - ఉద్యోగం
సర్వారాయుడు తన తండ్రి దగ్గర సంస్కృతం, ఆంధ్రం చదువుకున్నాడు. 1880 నుండి నరసాపురం, కిర్లంపూడి, రాజమండ్రి, పెద్దాపురం మొదలైన ప్రాంతాలలోని ఆంగ్ల పాఠశాలలో ఉపాధ్యాయుడుగా పనిచేశాడు. 1894 నుండి 1929 వరకు కాకినాడ లోని పిఠాపురం రాజా వారి కళాశాలలో పనిచేశాడు.

## రచనాప్రస్థానం
దాదాపు 71 కావ్యాలు రచించిన సర్వారాయుడు ఎక్కువగా పిల్లల పుస్తకాలు, స్త్రోత్రాలు రచించాడు. స్త్రీ నీతి దర్పణము (1898) రచించాడు.

### నాటకాలు
# ప్రతాపరుద్రీయం (1906)
# నాటక లక్షణం (1907) - గ్రంథం)
# సావిత్రి (1911)
# స్నుషా విజయం
# వినాయక విజయం
# సివిక్స్ డ్రామాలు (1912)
# ప్రహసనమాల

## మరణం
సర్వారాయుడు 1939, మార్చి 13న మరణించాడు.

## మూలాలు

వర్గం:1864 జననాలు
వర్గం:1939 మరణాలు
వర్గం:తెలుగు నాటక రచయితలు
వర్గం:తెలుగు రచయితలు
వర్గం:తూర్పు గోదావరి జిల్లా రచయితలు
భారతదేశ ఆర్థిక సర్వే 2017-18

**భారతదేశ ఆర్థిక సర్వే 2017-18** బడ్జెట్ సమావేశాల ముందు ఈ సర్వేను లోక్‌సభ ప్రవేశపెడుతారు. ఆర్థిక సర్వే 2017-18ను కేంద్ర ఆర్థిక మంత్రి అరుణ్ జైట్లీ లోక్‌సభలో ప్రవేశపెట్టారు.
## మూఖ్యాంశాలు
* 2017-18లో వృద్ధి రేటు 6.75 శాతంగా నమోదైనట్లు తెలిపారు. 2018-19 ఆర్థిక సంవత్సరానికి ఈ  వృద్ది రేటు 7.0 నుంచి 7.5 శాతంగా ఉండొచ్చని అంచనా వేశారు. 
* 2018 ఆర్ధిక సంవత్సరానికి వ్యవసాయ, సేవా రంగాల వృద్ధి  రేటు వరుసగా 2.1%, 8.3% దాక పెరిగింది. 
* పారిశ్రామిక వృద్ధిరేటు 4.4% ఉండవచ్చని అంచనా.
* సర్వే ప్రకారం 2040 నాటికి దాదాపుగా 4.5 ట్రిలియన్ డాలర్ల మౌలిక సదుపాయాల కోసం అవసరమైన మొత్తం పెట్టుబడులు సమకూరుతాయని తెలిపారు.
* 2017 సెప్టెంబర్ నాటికి 1.15 లక్షల కి.మీ. పొడవైన జాతీయ రహదారులు ఉన్నాయని, ఇది మొత్తం రోడ్ల వాటాలో 2.06 శాతమని తెలిపింది. 2015-16లో రాష్ట్రీయ రహదారులు 1.76 లక్షల కి.మీ పొడవున ఉన్నాయని ఆర్థిక సర్వే వెల్లడించింది. 2031 నాటికి పట్టణ జనాభా 60 కోట్లకు చేరుతుందని ఆర్థిక సర్వే అంచనా వేసింది.
* వినియోగ సూచి ఆధారిత ద్రవ్యోల్బణం వచ్చే ఆర్థిక సంవత్సరంలో 4.5 నుంచి 5 శాతం మధ్య కొనసాగే అవకాశం.
* జీడీపీలో కరంట్ ఖాతాల లోటు 1 నుంచి 1.5 శాతం వరకూ ఉండే అవకాశం.

## మూలాలు


వర్గం:భారత ఆర్థిక వ్యవస్థ
పునర్నవి భూపాలం

**పునర్ణవి భూపాలం** ఒక భారతీయ చలన చిత్ర నటి.ఈమె తెలుగు చలన చిత్రాలలో నటించినది.

## ఫిల్మోగ్రఫీ

## టెలివిజన్

## వెబ్ సిరీస్

## మూలాలు


## బాహ్య లింకులు
* 

వర్గం:జీవిస్తున్న ప్రజలు
వర్గం:1996 జననాలు
వర్గం:తెలుగు సినిమా నటీమణులు
వర్గం:గుంటూరు జిల్లా సినిమా నటీమణులు
వర్గం:బిగ్ బాస్ (తెలుగు టీవీ సిరీస్) పోటీదారులు
సినిమా చూపిస్త మావ(2015 సినిమా)

సినిమా చూపిస్త మావ 2014లో విదుదలైన ఒక తెలుగు చలన చిత్రం.  త్రినాధరావు నక్కిన ఈ చిత్రానికి రచయితా, దర్శకుడు.

కత్తి అనే నిర్లక్ష్యంగా ఉండే యువకుడు పరిణీతను ప్రేమిస్తాడు. అయితే, పరిణీతను వివాహం చేసుకోవడానికి కత్తి తండ్రి కొన్ని షరతులు నెరవేర్చాలి.

## తారాగణం
* కత్తిగా రాజ్ తరుణ్
* పరినీతా ఛాటర్జీగా అవికా గోర్
* కత్తి తండ్రి తోటపల్లి మధు
* పరినీతా తండ్రి సొమనాధ్ ఛాటర్జీగా రావు రమేశ్
* దయాగా బ్రహ్మానందం
* రాఖీ పండగగా సప్తగిరి 
* రాహుల్‌గా ప్రవీణ్
* డాక్టర్‌గా పోసాని కృష్ణ మురళి
* పరినీతా చుట్టాలుగా కృష్ణ భగవాన్
* కళాశాల ప్రింసిపాల్‌గా శంకర్ మెల్కోటే
* కత్తి ఆటోలో ప్రయాణికుడిగా సత్యం రాజేష్
* కళాశాలలో విద్యార్ధిగా సుడిగాలి సుధీర్
* "మామ ఓ" పాటలో అతిది పాత్రలో తాగుబోతు రమేశ్

## సాంకేతిక వర్గం
* నిర్మాత:  బెక్కెం వేణుగోపాల్
* సంగీతం: శేఖర్ చంద్ర

## పాటల జాబితా

## మూలాలు

వర్గం:2014 తెలుగు సినిమాలు
వర్గం:బ్రహ్మానందం నటించిన సినిమాలు
ఐఎన్ఎస్ కరంజ్

**ఐఎన్ఎస్ కరంజ్** ఈ ఆరు జలాంతర్గాముల్లో ఒకటైన ‘ఐఎన్ఎస్ కల్వరి’ని డిసెంబర్ 14, 2017న జల ప్రవేశం చేయించారు. రెండోదైన ఐఎన్ఎస్ ఖాందారిని పరీక్షిస్తున్నారు.ం జలప్రవేశం చేసిన ‘ఐఎన్ఎస్ కరంజ్’ స్కార్పీన్ క్లాస్ జలాంతర్గాముల్లో మూడోది.

కరంజ్‌ను మజగావ్ డాక్ లిమిటెడ్ నిర్మించింది. ఫ్రెంచ్ నౌకా నిర్మాణ దిగ్గజం నేవల్ గ్రూప్ సహకారంతో 6 జలాంతర్గాములను తయారు చేస్తున్నారు. ‘ప్రాజెక్ట్ 75’లో భాగంగా వీటిని నిర్మిస్తున్నారు.
## మూలాలు


వర్గం:భారత జలాంతర్గాములు
అప్పాజోస్యుల-విష్ణుభొట్ల-కందాళం ఫౌండేషన్

**అప్పాజోస్యుల-విష్ణుభొట్ల-కందాళం ఫౌండేషన్** 1993లో ఆచార్య అప్పాజోస్యుల సత్యనారాయణచే ప్రారంభించబడింది.  తెలుగు రాష్ట్రాల స్థాయి నాటక పోటీలు, సరిలేరు నీకెవ్వరు పేరులో విశిష్ట పురస్కారాలు, రంగస్థల సేవామూర్తి జీవితకాల సాధన పురస్కారాలు, వివిధ రంగాల్లో ప్రతిభామూర్తులకు జీవితకాల సాధన పురస్కారం వంటి కార్యక్రమాలు నిర్వహిస్తుంది. అంతేకాకుండా, గత పాతికేళ్లుగా (1994 నుండి) కొన్ని వందల కథలను నాటికలుగా మార్చి పోటీ ప్రదర్శనలను అందిస్తూ, 1994 నుండి తుది ప్రదర్శనకు ఎంపికైన నాటికల సంపుటి కూడా ప్రచురిస్తుంది.

## నాటకోత్సవాలు నిర్వహించిన పట్టణాలు

# హైదరాబాదు (1994)
# విశాఖపట్టణం (1995)
# విజయవాడ (1996)
# తిరుపతి (1997)
# రాజమండ్రి (1998)
# గుంటూరు (1999)
# నెల్లూరు (2000)
# భీమవరం (2001)
# హైదరాబాదు (2002)
# విజయనగరం (2003)
# తెనాలి (2004)
# కాకినాడ (2005)
# నిజామాబాద్ (2006)
# చీరాల (2007)
# ఏలూరు (2008)
# కడప (2009)
# హైదరాబాద్ (2010)
# బాపట్ల (2011)
# శ్రీకాకుళం (2012)
# అనంతపురం (2013)
# పొన్నూరు (2014)
# అనకాపల్లి (2015)
# చిలకలూరిపేట (2016)
# పాయకరావుపేట (2017)
# గుంటూరు (2018)
# 
# బాపట్ల (2020)

## ప్రతిభామూర్తి జీవితకాల సాధన పురస్కారం

## విశిష్ట సాహితీమూర్తి జీవితకాల సాధన పురస్కారం

## సరిలేరు నీకెవ్వరు విశిష్ట నాటక రచనా పురస్కారం

## మూలాలు

వర్గం:సంస్థలు
వర్గం:తెలుగు నాటక సంస్థలు
వర్గం:1993 స్థాపితాలు
వర్గం:ప్రచురణ సంస్థలు
సీతమ్మ అందాలు రామయ్య సిత్రాలు

సీతమ్మ అందాలు రామయ్య సిత్రాలు 2016లో విడదలైన తెలుగు చలన చిత్రం.ఈ చిత్రానికి గవిరెడ్డి శ్రినివాస్ రెడ్డి రచయితా, దర్శకుడు.రాజ్ తరుణ్, అర్థన బిను ముఖ్య పాత్రలు పొషించారు.జనవరి 29 2016లో ఈ చిత్రం విదుదలైనది.

## కథ
శ్రీ రామ్ (రాజ్ తరుణ్) ఒక యువ గ్రామ వాసి, అతను చిన్న వయస్సు నుండి సీత మహాలక్ష్మి (అర్థన బిను) ను ప్రేమిస్తాడు.శ్రీ రామ్ గ్రామంలోనే ఉంటాడు కాని సీత ఉన్నత విద్య కోసం నగరానికి వెళుతుంది, సెలవుల్లో గ్రామానికి వస్తూ ఉంటుంది. శ్రీ రామ్, సీత మంచి స్నేహితులు అయ్యారు.

శ్రీ రామ్ ఆమెను అనేక విధాలుగా ఆకట్టుకోవడానికి ప్రయత్నిస్తాడు, చిత్రం యొక్క మొదటి సగం అంతటా అతని ప్రేమను వ్యక్తీకరించడానికి ప్రయత్నిస్తాడు.రామ్ ఆమెను ప్రేమిస్తున్నాడని తెలుసుకున్నప్పుడు సీత తన ప్రతిపాదనను తిరస్కరిస్తుంది.రెండవ సగం రామ్ ఆమె ప్రేమను ఎలా సాధించాడు, సితా యొక్క కుటుంబం తన నిర్ణయంతో, కొన్ని సవాళ్ళను అధిగమించి ఎలా ఆకట్టుకున్నడో ఉంటుంది.

## తారాగణం
* శ్రీ రామ్‌గా రాజ్ తరుణ్
* సీతా మహాలక్ష్మిగా అర్థనా బిను
* సీత అన్నయ్యగా రణధీర్ రెడ్డి
* సీత తండ్రిగా రాజా రవీంద్ర
* శ్రీ రామ్‌ స్నేహితుడిగా షకలక శంకర్
* ఆదర్ష్ బాల కృష్ణ
* శ్రీ రామ్‌ తల్లిగా సురేఖా వాణి
* శ్రీలక్ష్మి
* గుడిలో పూజరిగా అనంత్

## పాటలజాబితా

## మూలాలు

వర్గం:Indian romance films
వర్గం:2016 తెలుగు సినిమాలు
సోనారిక భాడోరియా

సోనారిక భాడోరియా(జ. 1992, జులై 3 ) ఒక భారతీయ చలన చిత్ర నటి. ఆమె "దేవొన్ కా దేవ్ మహాదేవ్" అనే హిందీ దారావాహికలో పార్వతి, ఆది శక్తి పాత్రలు పొషించటం ద్వారా మంచి పేరు సంపాదించుకుంది. 

## జీవిత విశేషాలు
ఆమె ముంబైలో జన్మించింది. ఆమె తండ్రి సొనారికా సినిమా నిర్మాణ సంస్థలో ఉన్నాడు.  ఆమె తల్లి గృహిణి. ఆమె యశోథమ్ ఉన్నత పాఠశాలలో విద్యనభ్యసిందింది.  ఆమె పూర్వ-విశ్వవిద్యాలయ విద్యను D.G. రుపరేల్ కళాశాలలో పూర్తి చేసింది.

## కెరియర్

### దూరదర్శిని కార్యక్రమాలు (2011–ప్రస్తుతం)
2011 లో లైఫ్ ఓక్లో ప్రసారమైన "తుమ్ దేనా మేరా సాథ్"  టెలివిజన్ షోలో సోనారికా నటించటం ప్రారంభించినది.  ."తుమ్ దేనా మేరా సాథ్" తర్వాత ఆమె "దేవొన్ కా దేవ్ మహాదేవ్" లో పార్వతిగా నటించారు . పార్వతి / ఆదిశక్తి, దుర్గా, మహాకాళి యొక్క పాత్రకు ఆమె ఎంతో కీర్తి, ప్రజాదరణ వచ్చింది..

సోనీ ఎంటర్టైన్మెంట్ టెలివిజన్లో భారతీయ చారిత్రక ధారావాహిక అయిన "పృథ్వీ వల్లభ్-ఇతిహాస్ భీ, రహాసయా భీ" - లో మృణాల్వతి పాత్రలో (స్త్రీ ప్రధాన పాత్ర) ఆమె నటించింది.

### చలనచిత్రాలు (2015–ప్రస్తుతం)
2015 లో, సోనారికా తెలుగు సినిమాలో జాదగోడులో ప్రధాన పాత్ర పోషించారు.ఆ తరువాత అమె స్పీడున్నోడు చిత్రంలో నటించారు. ఫిబ్రవరి 2016 లో ఈ చిత్రం విడుదలైంది, ఆమె నటనకు ఆమె ప్రశంసలు అందుకుంది.2016 లో విడుదలైన రెండో చిత్రం మంచూ విష్ణు, రాజ్ తరుణ్ సరసన నటించిన ఈడోరకం ఆడోరకం .

## నటించిన చిత్రాలు

### బుల్లితెర

## మూలాలు

## ఇతర లింకులు

* 
* 
* 
* 

వర్గం:21st-century Indian actresses
వర్గం:Indian film actresses
వర్గం:ముంబై సినిమా నటీమణులు
వర్గం:జీవిస్తున్న ప్రజలు
వర్గం:జనన సంవత్సరం తప్పిపోయినవి
వర్గం:హిందీ సినిమా నటీమణులు
వర్గం:తమిళ సినిమా నటీమణులు
వర్గం:భారతీయ టెలివిజన్ నటీమణులు
వర్గం:తెలుగు సినిమా నటీమణులు
కమల సురయ్య

**[[కమల సురయ్య]]** ( 1934 మార్చి 31 - 2009 మే 31).భారత ఆంగ్ల, మలయాళ భాషా రచయిత్రి, ఆమె  చిన్న కథలు, స్వీయ చరిత్రలు రచించింది.  మహిళల సమస్యలు, పిల్లల సంరక్షణ, ఇతరులతో సహా వివిధ అంశాలపై కాలమ్స్  వ్రాసేది. ఆమె  లైంగిక  వివక్షకు  సంబంధించి  నిష్పక్షపాతంగా  తన  రచనలను  ప్రచురించి  తనకంటూ  ఒక గుర్తింపు  తెచ్చుకుంది. ఆమె మహిళలపై తను చేసిన కృషికి  ఫిబ్రవరి 1, 2018 న గూగుల్ తన బొమ్మతో డూడుల్ ని ప్రచురించింది.
## అవార్డులు
* ఆసియా పెన్ ఆంథాలజీ అవార్డు-1964
* కేరళ సాహిత్య అకాడమీ అవార్డు - 1969 
* సాహిత్య అకాడమీ అవార్డు - 1984 
* ఆసియా వరల్డ్ ప్రైజ్ -1985 ఆసియా పొయిట్రీ ప్రైజ్ - 1998 
* కెంట్ అవార్డు ఫర్ ఇంగ్లీష్ రైటింగ్ ఫ్రమ్ ఆసియా దేశాలు - 1999 
* వాయలార్ అవార్డు - 2001 
* కాలికట్ విశ్వవిద్యాలయం గౌరవ లిట్ట్ - 2006 
* ముత్తతు వర్కీ అవార్డు - 2006 
* ఎస్తుచాన్ పురస్కారం - 2009
## రచనలు
* 1964: ది సైరెన్స్ (ఆసియన్ పొయెట్రీ ప్రైజ్ విజేత)
* 1965: వేసవిలో కలకత్తా (కవిత్వం; కెంట్స్ అవార్డ్ విజేత) 
* 1967: ది వారసులు (కవిత్వం) 
* 1973: ది ఓల్డ్ ప్లేహౌస్ అండ్ అదర్ పోయమ్స్ (కవిత్వం) 
* 1976: నా కథ (ఆత్మకథ) 
* 1977: లస్ట్ యొక్క ఆల్ఫాబెట్ (నవల) 
* 1985: ది అనామలై పోయమ్స్ (కవిత్వం) 
* 1992: పద్మవతి ది హర్లోట్ అండ్ అదర్ స్టోరీస్ (చిన్న కథల సేకరణ) 1996: ఓన్ ది సోల్ నోస్ హౌ టు సింగ్ (కవి) 
* 2001: యాహా అల్లా (పద్యాల సేకరణ) 
* 1979: టునైట్, ఈ సావేజ్ రైట్ (ప్రిటిష్ నండితో) 
* 1999: మై మదర్ ఎట్ అరవై-ఆరే (పోయెమ్) -: నా అమ్మమ్మ హౌస్ (కవిత)

## మళయాల రచనలు
### అనువాదాలు
### 1960
* Kulakkozhikal
* Kalyani
* Reviyude Kadha
* Unni
* Tarishunilam

### 1961
* Venalinte Ozhivh
* Kurachu Mannh
* Daaham
* Pakshiyude Manam[Notable Work]
* Sooryan
* Virunninu Munp
* Ente Snehita Aruna
* Daivangal
* Kaalichanda
* Snehattinte Vazhiyil

ఆమె మీనా కందసామి వంటి వర్ధమాన రచయిత్రుల పుస్తకాలకు ముందుమాటలు, అభిప్రాయాలు కూడా రాస్తుంటుంది.

## మరణం
తన 75వ ఏట 2007 మే 31 రోజున పూణేలోని ఆసుపత్రిలో మరణించారు.

## మూలాలు

వర్గం:1934 జననాలు
వర్గం:2009 మరణాలు
యథావాక్కుల అన్నమయ్య

*మీరు తాళ్ళపాక అన్నమయ్య గురించి వెతుకుతున్నట్లైతే [[అన్నమయ్య|ఈ పేజీని]] చూడండి.*

**యథావాక్కుల అన్నమయ్య** శివకవులలో ఒకడుగా ప్రసిద్ది చెందిన వాడు. శతక కవులలోనే కాదు, తొలి తెలుగు కవులలోనే ఒకడు. తిక్కన సోమయాజిగారి కాలానికి కొంచెంముందో, వెనకో జీవించినవారు. ఈయన పద్యరచనలో చూపించిన నైపుణ్యం, ధారా, సమాసాల కూర్పూ ఈయన్ని తెలుగులో అగ్రశ్రేణి కవుల స్థాయిలో నిలిపేవే. తరువాతి శతాబ్దాలలో, ధూర్జటి వంటి మహా కవులు అన్నమయ్య కవిత్వస్ఫూర్తితోనే ‘కాళహస్తీశ్వర శతకం’ లాంటి అద్భుతమైన శతకాలు రచించారనడం అతిశయోక్తి కాదు.

## జననం, నివాసం
ఈ అన్నమయ్య తూర్పుగోదావరిజిల్లా పట్టిసం ప్రాంతంవారని కొందరన్నారు. కర్నూలుజిల్లాలో దూదికొండ (ప్రత్తికొండ) ప్రాంతంవాడని మరికొందరన్నారు. భారతీయ కవి జీవితాల విషయంలో ఇలాంటి వివాదాలు ఇదమిత్థం అని తేల్చే అవకాశమే కనిపించదు.

ఒక పద్యంలో శ్రీశైలక్షేత్రం ప్రస్తావన ఉంది తప్ప. ఈ సర్వేశ్వరుడు ఏ ఒక్క ప్రాంతానికో, పుణ్యక్షేత్రానికో చెందిన దేవుడు అని కవి చెప్పలేదు.

## రచనలు

* సర్వేశ్వర శతకం

యథావాక్కుల అన్నమయ్య కృష్ణానదీతీరంలో సత్రశాలలోని మల్లికేశ్వరుని సేవించి సర్వేశ్వరా శతకాన్ని రచించాడట. అది రచించే సమయంలో ఆయన ఒక ప్రతిజ్ఞచేసికొని వ్రాయటం ప్రారంభించాడట. అదేమిటంటే తను వ్రాసిన పద్యం కృష్ణానదిలో వేస్తే అది ఎదురీది వస్తే తను తీసుకొని తరువాత పద్యం మొదలు పెడతాడు. అదిరాక పోయిన గండకత్తెరతో తలను ఉత్తరించుకుంటాడట. అలానే జరుగుతూంది పద్యాలు రాస్తున్నాడు

ఈ క్రింది పద్యం నదిలో వేశాడు అదిరాలేదు వెంటనే గండకత్తెర అందుకొన్నాడట. ఆ పద్యం చూడండి.

:తరులం బువ్వులు పిందెలై యొదవి, తజ్జాతితోఁ బండ్లగున్
:హర మీపాదపయోజ పూజితములై యత్యద్భుతం బవ్విరుల్
:కరులౌ, నశ్వములౌ, ననర్ఘమణులౌ, గర్పూరమౌ, హారమౌ
:దరణీరత్నములౌఁ, బటీరతరలౌఁ, దధ్యంబు సర్వేశ్వరా!

ఇంతలో  పసులకాపరి ఆ తాటియాకు తెచ్చి ఇవ్వగా ఆ ప్రయత్నము ఉపశమించెను. అయితే అందులో ఈయన వ్రాసిన పద్యం బదులుగా మరొక పద్యం ఉంది. అందులో ఆ పద్యం........

:ఒక పుష్పంబు భవత్పదద్వయముపై నొప్పంగ సద్భక్తిరం
:జకుఁడై పెట్టిన పుణ్యమూర్తికిఁ, బునర్జన్మంబు లేదన్నఁ, బా
:యక కాలత్రితయోపచారముల నిన్నర్చించుచున్, బెద్దనై
:ష్ఠికుఁడై యుండెడివాఁడు, నీవగుట, దాఁజిత్రంబె సర్వేశ్వరా!

అని ఉన్నదట. ఈ గాథ ఎంతవరకు సత్యమో రెంటిలోను శివార్చనకు ఫలితం రెండు రకాలుగా కనిపిస్తున్నది. మొదటిది సకామార్చనగాను, రెండవది నిష్కామార్చనగాను ఉన్నదని ఇందులో రెండవది మేలైనది కావున పసులకారికి దొరికినదని - ప్రాజ్ఞులు చెప్పడం జరిగింది. (ఈ విషయం శతకవాఙ్మయ సర్వస్వం పుట - 31,32లలో కలదు.)

## మూలాలు, బయటి లింకులు
* https://sampradayam.wordpress.com/2016/05/21/యథావాక్కుల-అన్నమయ్య-సర్/
* http://www.acchamgatelugu.com/2016/03/sarveshwara-shatakam.html
* http://www.teluguone.com/sahityam/content/yathavakkula-annamayya-1599.html

వర్గం:శివకవులు
వర్గం:లింగాయత
వర్గం:తెలుగు కవులు
వర్గం:శివకవి యుగం
వర్గం:తెలుగు సాహిత్యం
కిట్టు ఉన్నాడు జాగ్రత్త (సినిమా)

కిట్టు ఉన్నాదు జాగ్రత్త 2017లో విడుదలైన తెలుగు సినిమా.ఈ చిత్రంలో రాజ్ తరుణ్, అను ఇమాన్యల్, అర్భాజ్ ఖాన్ ముఖ్య పాత్రలు పొషించారు.ఈ చిత్రం మార్చి 3 2017న విడుదలైనది.

## తారాగణం
* కిట్టుగా రాజ్ తరుణ్
* జానకిగా  అను ఇమ్మాన్యుయేల్ 
* ఎ.ఐ.అర్.గా అర్భాజ్ ఖాన్
* జానకి తండ్రిగా నాగేంద్రబాబు
* రేచుక్కగా పృథ్వీరాజ్
*సామ్రాట్‌
* నిమసి బాబా/సంతానంగా రఘు బాబు
* పొలీసు అదికారిగా రాజా రవీంద్ర
* తాగుబోతు రమేశ్
* స్నిగ్ధ

## పాటలజాబితా

## విడుదల
ఈ చిత్రం మార్చి 3, 2017 న తెలంగాణ, ఆంధ్రప్రదేశ్ అంతటా విడుదలైంది.

## మూలాలు

వర్గం:2017 తెలుగు సినిమాలు